text:
KGAOLO YA BOSOMEAMABEDIPEDI
O ne A Ikanyega Le fa A Lebane le Diteko
1, 2. Petere a ka tswa a ne a solofetse eng fa Jesu a ntse a bua kwa Kaperenama, mme gone go ne ga direga eng?
PETERE o ne a lebile difatlhego tsa bareetsi ba ga Jesu a tshwenyegile. Ba ne ba le mo sinagogeng kwa Kaperenama. Petere o ne a nna mo motseng ono; kgwebo ya gagwe ya go tshwara ditlhapi e ne e le mono, mo lotshitshing lo lo ka fa bokone jwa Lewatle la Galalea; bontsi jwa ditsala tsa gagwe, ba losika le ba a dirang kgwebo le bone ba ne ba nna mono. Ga go pelaelo gore Petere o ne a solofetse gore batho ba motse wa gaabo ba tla leba Jesu jaaka ene le gore ba tla itumelela go ithuta ka Bogosi jwa Modimo mo morutising yo mogolo go gaisa botlhe. Mme ga go a ka ga direga jaaka a ne a solofetse.
2 Batho ba le bantsi ba ne ba sa tlhole ba reeditse. Bangwe ba ne ba ngunanguna, ba ganetsa se Jesu a se buang. Mme se se neng se tshwenya Petere le go feta e ne e le tsela e barutwa ba ga Jesu ba bangwe ba neng ba itshwara ka yone. Difatlhego tsa bone di ne di sa tlhole di bontsha boitumelo jo ba neng ba na le jone fa ba simolola go ithuta dilo tse disha le go ipelela go ithuta boammaaruri. Jaanong ba ne ba lebega ba sa itumela e bile ba tenegile. Bangwe ba ne ba ntsha maikutlo a bone ba re puo ya ga Jesu e a tsitsibanya. E re ka ba ne ba sa tlhole ba batla go mo reetsa, ba ne ba tswa mo sinagogeng—ba bo ba tlogela go nna baletedi ba ga Jesu.—Bala Johane 6:60, 66.
3. Tumelo ya ga Petere e ne ya mo thusa go dira eng ka makgetlo a le mmalwa?
3 Go ne go le thata mo go Petere le mo baaposetoloing ba bangwe ka nako eo. Petere o ne a sa tlhaloganye ka botlalo se Jesu a neng a se bua mo letsatsing leo. Ga go pelaelo gore o ile a tlhaloganya lebaka la go bo mafoko a ga Jesu a ka utlwala a kgopisa fa motho a sa tlhaloganye bokao jwa one. Mme Petere o ne a tla dira eng? E ne e se lekgetlo la ntlha boikanyegi jwa gagwe mo go Mong wa gagwe bo lekwa; e bile e ne e se lekgetlo la bofelo. A re boneng gore tumelo ya ga Petere e ne ya mo thusa jang go nna a ikanyega le fa a lebane le diteko.
O ne A Ikanyega Le fa Ba Bangwe ba sa Ikanyege
4, 5. Ke dilo dife tse Jesu a ileng a di dira tse batho ba neng ba sa di lebelela?
4 Gantsi Petere o ne a gakgamadiwa ke tsela e Jesu a neng a dira dilo ka yone le e a neng a bua ka yone. Ka dinako tse dingwe Mong wa gagwe o ne a dira dilo kgotsa a bua ka tsela e e sa tsamaisaneng le se batho ba neng ba se lebeletse. Letsatsi pele ga foo, Jesu o ne a ile a fepa boidiidi jwa batho ba le diketekete ka kgakgamatso. Ka ntlha ya seo, ba ne ba leka go mo dira kgosi. Le fa go ntse jalo, o ne a gakgamatsa batho ba le bantsi ka go tswa mo gare ga bone, a laela barutwa ba gagwe gore ba palame mokoro mme ba ye kwa Kaperenama. Fa barutwa ba ntse ba tsamaya ka mokoro mo bosigong joo, Jesu o ne a ba gakgamatsa gape ka go tsamaya mo godimo ga Lewatle la Galalea go le diphefo tsa matsubutsubu, a ruta Petere thuto ya botlhokwa ya go nna le tumelo.
5 Mo mosong, ba ne ba lemoga gore boidiidi joo bo ne jwa dikologa letsha mme jwa ba sala morago. Mme gone go bonala batho bao ba ne ba tlhotlhelediwa ke go bo ba eletsa go bona Jesu a ba direla dijo ka kgakgamatso, e seng ke go bo ba eletsa go utlwa dithuto tsa boammaaruri. Jesu o ne a ba kgalemelela moya wa bone wa go rata dilo tse di bonalang. (Joh. 6:25-27) Motlotlo oo o ne wa tswelela kwa sinagogeng kwa Kaperenama, kwa Jesu a neng a boa a dira dilo tse ba neng ba sa di lebelela, a leka go ba ruta thuto nngwe ya botlhokwa e batho ba neng ba utlwa e tsitsibanya.
6. Jesu o ne a dirisa setshwantsho sefe, mme bareetsi ba gagwe ba ne ba itshwara jang?
6 Jesu o ne a sa batle gore batho bao ba mo tseye e le motho fela yo o ba fepang, mme o ne a batla gore ba mo tseye e le motho yo o ba fang dijo tsa semoya tse di tswang kwa Modimong, yo botshelo le loso lwa gagwe di neng di tla dira gore batho ba bangwe ba bone botshelo jo bo sa khutleng. Ka jalo, o ne a dira setshwantsho, a itshwantsha le mana, senkgwe se se neng sa fologa kwa legodimong mo motlheng wa ga Moshe. Fa bangwe ba ganetsa ntlha eo, o ne a dirisa setshwantsho se se utlwalang sentle go tlhalosa gore go ne go tlhokega gore batho ba je nama ya gagwe le go nwa madi a gagwe gore ba bone botshelo. Fa a bua jalo, batho ba ne ba galefa fela thata. Bangwe ba ne ba re: “Puo eno e a tsitsibanya; ke mang yo o ka e reetsang?” Bontsi jwa barutwa ba ga Jesu ba ne ba tlogela go mo sala morago. *—Joh. 6:48-60, 66.
7, 8. (a) Petere o ne a sa ntse a sa tlhaloganye eng ka seabe sa ga Jesu? (b) Petere o ne a araba jang potso e Jesu a neng a e botsa baaposetoloi?
7 Petere o ne a tla dira eng? Le ene o tshwanetse a bo a ne a sa tlhaloganye mafoko a ga Jesu. O ne a ise a tlhaloganye gore Jesu o ne a tshwanetse go swa gore a diragatse thato ya Modimo. A Petere le ene o ne a raelesega go tlogela go sala Jesu morago jaaka barutwa ba ba fetofetogang maikutlo ba ba neng ba mo tlogela mo letsatsing leo? Nnyaa; go ne go na le sengwe sa botlhokwa se se neng se dira gore Petere a farologane le banna bao. E ne e le eng?
8 Jesu o ne a leba baaposetoloi ba gagwe mme a re: “Ga lo batle go tsamaya le lona, ga ke re?” (Joh. 6:67) O ne a bua le bone ba le 12, mme Petere ke ene a ileng a araba. Gantsi ke ene a neng a araba pele. Petere a ka tswa a ne a le mogolo mo go bone botlhe. Le fa re sa tlhomamisege ka seo, se re se itseng ke gore ke ene a neng a rata go bua thata go feta ba bangwe mo setlhopheng seo; go bonala gantsi a ne a sa okaoke go ntsha maikutlo a gagwe. Mo lekgetlong leno o ne a bua mafoko ano a a itumedisang a a sa lebalegeng: “Morena, re tla tsamaya re ya kwa go mang? Wena o na le mafoko a botshelo jo bo sa khutleng.”—Joh. 6:68.
9. Petere o ne a bontsha jang gore o ikanyega mo go Jesu?
9 A mafoko ao ga a go ame pelo? Tumelo e Petere a neng a na le yone mo go Jesu e ne ya mo thusa go nna le nonofo nngwe ya botlhokwa—boikanyegi. Petere o ne a lemoga sentle gore Jesu e ne e le ene fela Mmoloki yo Jehofa a mo rometseng le gore Jesu o ne a boloka ka mafoko a gagwe—dithuto tse a neng a di ruta ka Bogosi jwa Modimo. O ne a itse gore tota le fa a sa tlhaloganye dilo dingwe, go ne go se na gope kwa a ka yang teng fa e le gore o batla go amogelwa ke Modimo le go bona masego a botshelo jo bo sa khutleng.
Re tshwanetse go ikanya dithuto tsa ga Jesu, tota le fa di sa tsamaisane le se re se lebeletseng kgotsa se re se ratang
10. Gompieno re ka etsa jang boikanyegi jwa ga Petere?
10 A le wena o ikutlwa ka tsela eo? Ka maswabi, gompieno batho ba le bantsi mo lefatsheng ba re ba rata Jesu mme gone ga ba ikanyege mo go ene. Go bontsha gore re ikanyega mo go Keresete, re tshwanetse go rata dithuto tsa ga gagwe fela jaaka Petere. Re tshwanetse go di ithuta, go tlhaloganya bokao jwa tsone, le go tshela go dumalana le tsone—tota le fa di re gakgamatsa ka gonne di sa tsamaisane le se re se lebeletseng kgotsa se re se ratang. Ke fela fa re ikanyega re ka solofelang go bona botshelo jo bo sa khutleng jo Jesu a re batlelang jone.—Bala Pesalema 97:10.
O ne A Ikanyega fa a Kgalemelwa
11. Jesu o ne a isa balatedi ba gagwe kae? (Bona le ntlha e e kwa tlase.)
11 Nakwana fela morago ga nako eo e ba neng ba tshwaregile thata ka yone, Jesu o ne a tsaya baaposetoloi ba gagwe le barutwa ba bangwe mme ba tsaya mosepele o moleele go ya kwa bokone. Setlhoa se se tletseng kapoko sa Thaba ya Heremone, e e kwa bokone jwa Lefatshe le le Solofeditsweng, ka dinako dingwe se ne se bonala le fa o le mo metsing a a phepa a Lewatle la Galalea. Fa ba ntse ba atamela metse e e gaufi le Kaesarea Filipi, thaba eo e ne e bonala e le kwa godimo le go feta. * Fa ba le mo tikologong eo e ntle, e ba neng ba kgona go bona Lefatshe le le Solofeditsweng go ela ntlheng ya borwa, Jesu o ne a botsa balatedi ba gagwe potso ya botlhokwa.
12, 13. (a) Ke eng fa Jesu a ne a batla go itse gore boidiidi bo akanya gore ke ene mang? (b) Mafoko a Petere a neng a a raya Jesu a bontsha jang gore o ne a na le tumelo e e nonofileng?
12 O ne a ba botsa a re, “Boidiidi jwa re ke mang?” Akanya fela Petere a tlhomile Jesu matlho, a lemoga kafa Mong wa gagwe a leng pelonomi, a leng maatla e bile a le botlhale ka gone. Jesu o ne a batla go itse gore bareetsi ba gagwe ba akanya gore ke ene mang, morago ga se ba se boneng le se ba se utlwileng. Barutwa ba ga Jesu ba ile ba araba potso eo ka go mmolelela dingwe tsa dikgopolo tse di phoso tse bontsi jwa batho ba neng ba na le tsone ka kgang ya gore Jesu ke ene mang. Mme Jesu o ne a batla go itse mo go oketsegileng. A balatedi ba gagwe ba ba atamalaneng thata le ene le bone ba ne ba na le dikgopolo tseo tse di phoso? O ne a ba botsa jaana: “Mme lona, lwa re ke mang?”—Luke 9:18-20.
13 Le fano gape, Petere o ne a itlhaganelela go araba. O ne a bua a sa potapote e bile a le pelokgale a tlhalosa tsela e ba le bantsi ba ba neng ba le koo ba ikutlwang ka yone. O ne a re: “O Keresete, Morwa Modimo yo o tshedileng.” Ruri Jesu o tshwanetse a bo a ne a nyenya a itumetse fa a ntse a akgola Petere ka lorato. O ne a gopotsa Petere gore Jehofa Modimo—e seng motho ope—ke ene a dirileng gore ba ba nang le tumelo ya mmatota ba tlhaloganye boammaaruri jono jwa botlhokwa. Petere o ne a thusitswe go lemoga nngwe ya dithuto tsa botlhokwa thata tse Jehofa a neng a di senotse—gore Mesia yo o sa bolong go solofediwa, kgotsa Keresete, ke mang!—Bala Mathaio 16:16, 17.
14. Jesu o ne a naya Petere tshiamelo efe ya botlhokwa?
14 Keresete yono ke ene yo boporofeti jwa bogologolo bo mmitsang leje le baagi ba neng ba tla le gana. (Pes. 118:22; Luke 20:17) Jesu o ne a akantse ka boporofeti joo fa a ne a bolela gore Jehofa o tla tlhoma phuthego mo go lone leje le Petere a neng a sa tswa go le tlhalosa. Go tswa foo, o ne a naya Petere tshiamelo nngwe ya botlhokwa thata mo phuthegong eo. Ga a ka a naya Petere maemo a a fetang a baaposetoloi ba bangwe jaaka bangwe ba ne ba akanya, go na le moo, o ne a mo naya boikarabelo. O ne a mo naya “dilotlolo tsa bogosi.” (Math. 16:19) Petere o ne a tla nna le tshiamelo ya go bulela mefuta e le meraro ya batho tsholofelo ya go tsena mo Bogosing jwa Modimo—ba ntlha e ne e tla nna Bajuda, go bo go latela Basamarea, mme ba bofelo e ne e tla nna Baditšhaba kgotsa batho ba e seng Bajuda.
15. Ke eng se se neng sa dira gore Petere a kgaleme Jesu, mme o ne a mo raya a reng?
15 Le fa go ntse jalo, moragonyana Jesu o ne a re ba ba neilweng go le gontsi go tla lebelelwa go le gontsi mo go bone, mme re bona boammaaruri jwa mafoko ao mo go se se diragaletseng Petere. (Luke 12:48) Jesu o ne a tswelela a senola dithuto tsa botlhokwa ka ga Mesia, go akaretsa le thuto ya gore o ne a tlile go boga le go bolawa kwa Jerusalema. Petere o ne a tshwenyega fa a sena go utlwa dilo tseno. O ne a tseela Jesu kwa thoko mme a mo kgalema a re: “Ikutlwele botlhoko, Morena; ga o na go nna le phelelo eno ka gope.”—Math. 16:21, 22.
16. Jesu o ne a kgalema Petere a reng, mme rotlhe re ka solegelwa molemo jang ke kgakololo e e mo mafokong ao a ga Jesu?
16 Ga go pelaelo gore Petere o ne a na le maitlhomo a a siameng, ka jalo karabo ya ga Jesu e tshwanetse ya bo e ile ya mo gakgamatsa. Jesu o ne a fularela Petere, a leba barutwa ba bangwe—ba le bone ba ka tswang ba ne ba akantse se se tshwanang—mme a re: “Mpota kafa morago, Satane! O sekgopi mo go nna, ka gonne ga o akanye dikakanyo tsa Modimo, mme tsa batho.” (Math. 16:23; Mar. 8:32, 33) Rotlhe re ka solegelwa molemo ke mafoko ao a ga Jesu. Go ka nna motlhofo gore re dire dilo ka tsela e rona re akanyang ka yone go na le go akanyetsa tsela e Modimo a akanyang ka yone. Fa re dira jalo, re ka kgothaletsa mongwe re sa lemoge go dira sengwe se se itumedisang Satane go na le go dira se se itumedisang Modimo, tota le fa boikaelelo jwa rona e le go thusa. Mme gone, Petere o ne a araba jang?
17. Jesu o ne a kaya eng fa a raya Petere a re a ‘mo pote ka fa morago’?
17 Petere o tshwanetse a bo a ile a lemoga gore Jesu o ne a sa reye gore ke ene Satane Diabolo. Tota e bile, Jesu ga a ka a bua le Petere ka tsela e a neng a bua le Satane ka yone. Jesu o ne a raya Satane a re: “Tsamaya;” mme a raya Petere a re: “Mpota kafa morago.” (Math. 4:10) Jesu ga a ka a latlha moaposetoloi yono gonne o ne a bona se se molemo mo go ene, go na le moo o ne a mmontsha tsela e e phoso e a neng a akanya ka yone. Go bonala sentle gore Petere o ne a tshwanetse go tlogela go nna sekgopi fa pele ga Mong wa gagwe, mme o ne a tshwanetse go mo pota ka fa morago, a nne molatedi wa gagwe yo o mo emang nokeng.
Ke fela fa re amogela kotlhao ka boikokobetso e bile re ithuta mo go yone, re ka tswelelang re atamalane le Jesu Keresete le Rraagwe, Jehofa Modimo
18. Petere o ile a bontsha jang boikanyegi, mme re ka mo etsa jang?
18 A Petere o ne a nna manganga, a galefa kgotsa a ngala? Nnyaa; o ne a amogela kgakololo ka boikokobetso. Le mo lekgetlong leno o ne a bontsha gore o a ikanyega. Botlhe ba ba latelang Keresete ba tlhoka kgakololo ka dinako dingwe. Ke fela fa re amogela kotlhao ka boikokobetso e bile re ithuta mo go yone, re ka tswelelang re atamalane le Jesu Keresete le Rraagwe, Jehofa Modimo.—Bala Diane 4:13.
O ne A Segofalediwa Boikanyegi Jwa Gagwe
19. Jesu o ne a bua mafoko afe a a gakgamatsang, mme Petere a ka tswa a ne a tshwenyegile ka eng?
19 Go ise go ye kae Jesu o ne a bua mafoko a mangwe gape a a gakgamatsang: “Ammaaruri ke a lo raya ka re go na le bangwe ba bao ba emeng fano ba ba se kitlang ba utlwa loso ka gope go fitlha ba bona Morwa motho pele a tla a le mo bogosing jwa gagwe.” (Math. 16:28) Ga go pelaelo gore mafoko ao a ne a dira gore Petere a ipotse dipotso. Tota Jesu a ka tswa a kaya eng? Gongwe Petere o ne a tshwenyegile a akanya gore kgalemelo e a sa tswang go e newa e kaya gore a ka se nne le tshiamelo eo e e kgethegileng.
20, 21. (a) Tlhalosa ponatshegelo e Petere a neng a e bona. (b) Puisano ya banna ba ba neng ba le mo ponatshegelong e ne ya thusa Petere jang?
20 Le fa go ntse jalo, mo e ka nnang beke morago ga moo, Jesu o ne a tsaya Jakobe, Johane le Petere a ya le bone “kwa thabeng e e kwa godimo”—gongwe Thaba ya Heremone, e e neng e le bokgakala jwa dikilometara di le 25. E tshwanetse ya bo e ne e le bosigo, ka gonne banna bano ba bararo ba ne ba otsela. Mme fa Jesu a ntse a rapela, go ne ga direga sengwe se se neng sa dira gore ba thanye.—Math. 17:1; Luke 9:28, 29, 32.
21 Jesu o ne a simolola go fetoga fa pele ga bone. Sefatlhego sa gagwe se ne sa simolola go phatsima, sa galalela go fitlha se tsabakela jaaka letsatsi. Diaparo tsa gagwe le tsone di ne di tsabakela ka bosweu. Go ne ga bonala banna ba babedi ba na le Jesu, yo mongwe a tshwana le Moshe mme yo mongwe a tshwana le Elija. Ba ne ba bua le ene “kaga go tloga ga gagwe mo a neng a laoletswe go go diragatsa kwa Jerusalema”—go bonala ba ne ba bua ka go swa le go tsosiwa ga gagwe. Ruri Petere o ile a lemoga gore o ne a le phoso fa a ne a akanya gore Jesu ga a na go boga le go swa!—Luke 9:30, 31.
22, 23. (a) Petere o ne a bontsha jang moya wa go nna matlhagatlhaga le go nna pelonomi? (b) Petere, Jakobe le Johane ba ne ba amogela masego afe a mangwe mo go jone bosigo joo?
22 Petere o ne a ikutlwa a tlhotlheletsega go nna le seabe ka tsela nngwe mo ponatshegelong eo e e sa tlwaelegang—gongwe a batla gore e tseye lobaka lo loleele. Go ne go bonala e kete Moshe le Elija ba tlogela Jesu. Ka jalo, Petere o ne a re: “Moruti, go molemo go bo re le fano, jalo a re tlhomeng megope e le meraro, o mongwe e le wa gago mme o mongwe e le wa ga Moshe mme o mongwe e le wa ga Elija.” Ke boammaaruri gore baemedi bano ba babedi, ba mo ponatshegelong ba neng ba tshwana le batlhanka ba ga Jehofa ba ba sa bolong go tlhokafala, ba ne ba sa tlhoke megope. Tota Petere ga a ka a akanya pele ga a bua. Mme gone, a ga o ikutlwe o rata monna yono yo o matlhagatlhaga le yo o pelonomi?—Luke 9:33.
23 Petere, Jakobe le Johane ba ne ba amogela masego a mangwe mo bosigong joo. Go ne ga nna le leru mme la ba okama mo thabeng. Go ne ga utlwala lentswe mo go lone—lentswe la ga Jehofa Modimo! O ne a re: “Yono ke Morwaake, ene yo o tlhophilweng. Mo reetseng.” Seno e ne ya nna bokhutlo jwa ponatshegelo eo, mme ba ne ba sala le Jesu mo thabeng.—Luke 9:34-36.
24. (a) Ponatshegelo ya go fetolwa ponalo e ne ya solegela Petere molemo jang? (b) Rona re ka solegelwa molemo jang ke ponatshegelo eo gompieno?
24 Ruri Petere o ne a solegelwa molemo thata ke ponatshegelo eo—mme le rona e re solegelwa molemo! Masome a dingwaga moragonyana, o ne a kwala ka tshiamelo e a neng a nna le yone ya go bona Jesu e le Kgosi e e galalelang ya kwa legodimong, le go nna mongwe wa batho ba ba ileng ba ‘bona tlotlomalo ya gagwe ka matlho.’ Ponatshegelo eo e ne ya tlhomamisa dipolelelopele tse dintsi tse di mo Lefokong la Modimo mme ya nonotsha tumelo ya ga Petere gore a kgone go itshokela diteko tse a neng a tla lebana le tsone. (Bala 2 Petere 1:16-19.) Le rona, fela jaaka Petere, e ka re nonotsha tumelo fa re nna re ikanyega mo go Mong wa rona yo Jehofa a mo tlhomileng, re ithuta mo go ene, re amogela kgalemelo ya gagwe, mme ka boikokobetso re mo latela letsatsi le letsatsi.
^ ser. 6 Re kgona go bona gore boidiidi jono bo ne bo sa tlhomama fa re bapisa tsela e ba neng ba itshwara ka yone fa Jesu a bua le bone mo sinagogeng le tsela e ba neng ba itshwara ka yone letsatsi pele ga foo fa ba ne ba bua ba itumetse ba re Jesu ke moporofeti wa Modimo.—Joh. 6:14.
^ ser. 11 Le fa gone loeto loo lo ne lo le dikilometara di le 50 go tswa mo lotshitshing lwa Lewatle la Galalea, setlhopha seo se ne sa tsamaya mo karolong e e bogodimo jwa dimetara di ka nna 210 kwa tlase ga bogodimo jwa lewatle go ya go dimetara di ka nna 350 go feta bogodimo jwa lewatle, se raletse dikgaolo tse di neng di le dintle thata.


c: text/html

text:
Madulo kwa Kwarrielaagte a supa maikutlo-kakaretso a bomorafe le tirisano-mmogo mo Bantwaneng. Magae a bona ke maemedi a bojotlhe jwa morafe mme a emetse lefatshe le le iphitlhileng la lolapa mo setšhabeng ka kakaretso. Matseno gotswa kwa kgorong goya kwa magaeng ke ka diferwana tsa botlhe, tse di phatlhalelang morago ga magae mangwe le mangwe ale mabedi kgotsa mararo.
Basadi ba Bantwane ba na le tshwanelo ya go nna le magae a eleng a bona morago ga go tsala leitibolo. Mo mabakeng a mo go ona monna a nang le go feta mosadi ale mongwe (Bantwane ba nyala lefufa), magae ale mabedi kgotsa mararo a agwa ka go bapa.
Basadi ba Bantwane ba kgabisa mabota a kwa ntle le a ka fa gare a malapa a a dikaganyeditseng legae. Ka go agelelwa le go kgophiwa ke basadi, mabota a dirilwe ka mmu, boloko le matlapana. A kgabiswa kwa bokhutlong jwa kotulo, kwa tshimologong ya setlha se se omeletseng le ka paka e e mo magareng ga kotulo le jalô ya tlhagiso ya ngwaga o o latelang.
Kgabiso ya mabota ke nngwe ya ditiro tsa ntlha tse di dirwang ke ngwetsi e ntšhwa, fela ga se gore ke tiro ya bonosi ka ge basadi ba lesika gantsi ba mo thusa. Mebu e khibidu, tshweu le e mentsho e a tlhakanngwa, mme e diriswe go kgabisa mabota gape jaaka sesireletsi kgatlhanong le boloi.
Fela fa mebala eno e sena go tlhakanngwa, basadi ba penta mabota ka yona ba dirisa menwana kgotsa dikotana. Go sa tshwane le mekgabisa-pota ya Matebele ya mekgabiso e e kgatlhisang, mefuta ya mmu go dumelwa gape fa e memeetswe ka ditiragatso tsa melemô, tshireletso kgotsa phekolo.
Mmala-tharo ono (khibidu, tshweu le mmala wa loapi/bontsho) o tlhagelela gape mo maphateng otlhe a didiro tsa setso tsa Bantwane, mme dikarolo tse di farologaneng tse di golaganngwang ka kakanyo kgotsa ponagalo le mmala-tharo di diriswa thata mo ditiragalong tsa mediro ya setso le tsa tsatsi le tsatsi. Fela, mmala-tharo o gasagasane go feta mabaka a dithupiso le mediro ya semmuso ya botshelo jwa morafe.
O tlhagelela mo moaparong wa basadi ba Bantwane, mo dibageng tsa dikhiba, le mo rosette e e rwalwang mo letlhakoreng la ditlhogo tsa basadi ba Bantwane. Mo godimo ga fao, mmu wa mmala-tharo ono o diriswa mo magaeng a Bantwane jaaka mokgwa wa tshireletso ya boselamose le bodumedi kgatlhanong le dibaka-madimabe tsa tlhagô le tsa semowa.
Translated by Nchema Rapoo

robotstxt: allowed

filter: keep


text:
191Ya baa gona Pilato a tsayang Jesu, a mo seola. 2Batlhabani ba loga serwalo sa mitlwa, ba se mo rwesa mo tlhogong, ba mo apesa kobo e khibidu, 3ba mo atamela ba re: “Dumela, Kgosi ya Bajuta!” Ba be ba mo faphola.
4Foo Pilato a tswela gape kwa ntle, a ba raya a re: “Bonang, ke mo ntshetsa go lona gore lo itse, fa ke sa bone molato ope mo go ene.” 5Ke fa Jesu a tswela kwa ntle, a rwele serwalo sa mitlwa, a apere kobo e khibidu. Pilato a ba raya a re: “A motho! Bonang, motho!”
6Ya re baperesiti ba bagolo le batlhanka ba mmona, ba goa ba re: “Mmapole, mmapole!”
Pilato a ba raya a re: “Mo tseeng ka losi, lo mmapole; gonne nna ga ke bone molato mo go ene.”
7Bajuta ba mo fetola ba re: “Re na le molao, mme ka fa molaong wa rona o tshwanetse go swa; gonne o itshemile Morwa Modimo.”
8Ya re Pilato a utlwa lefoko leo, a boifa go feta pele. 9A boa a tsena mo kagong ya molaodi, a botsa Jesu a re: “O tswa kae?”
Mme Jesu a se ka a mo naya karabo. 10Pilato a mo raya a re: “A ga o bue le nna? A ga o itse gore ke na le thata ya go go golola le thata ya go go bapola?”
11Jesu a araba a re: “O ka bo o se na thata epe mo go nna, fa o ka bo o sa e newa e tswa kwa godimo; ka moo, yo o go nneetseng o na le boleo jo bogolo bogolo.”
12Foo Pilato a batla go mo golola; mme Bajuta ba goa ba re: “Fa o golola monna yo, o tla bo o se tsala ya ga Kaisara; mongwe le mongwe yo o itirang kgosi o lwa le Kaisara.”
13Ya re Pilato a sena go utlwa lefoko leo, a ntshetsa Jesu kwa ntle, a nna mo sedulong sa katlholo mo felong fa go bidiwang Bodilo jwa matlapa, ka Sehebere go twe: “Gabatha”. 14E ne e le letsatsi la iketleetso ya Tlolaganyo, e ka nna nako ya motshegare. Pilato a raya Bajuta a re: “Bonang, Kgosi ya lona ke e!”
15Ke fa bone ba goa ba re: “Mo tlose, mo tlose, mmapole!”
Pilato a ba raya a re: “A ke bapole kgosi ya lona?”
Baperesiti ba bagolo ba araba ba re: “Ga re na kgosi, fa e se Kaisara.”
16Ya baa gona a mo ba neelang gore a bapolwe. Ba tsaya Jesu, ba tsamaya ka ene.
17Ke fa a tswa a sikere sefapaano sa gagwe, a ya felong fa go bidiwang Felo-ga-logata, ka Sehebere go twe: “Golegotha”. 18Ba mmapolela teng mmogo le bangwe ba le babedi, mongwe ka fa, yo mongwe ka fa, Jesu a le fa gare. 19Pilato a kwala sekwalo, a se tlhomela mo sefapaanong; go ne go kwadilwe ga twe: “JESU WA NASARETHA, KGOSI YA BAJUTA.” 20Bajuta ba bantsi ba buisa sekwalo seo; gonne felo fa Jesu a neng a bapoletswe teng go ne go le gaufi le motse. Le gona se ne se kwadilwe ka Sehebere le Seroma le Segerika. 21Foo baperesiti ba bagolo ba Bajuta ba raya Pilato ba re: “Se re: ‘Kgosi ya Bajuta’ kwala gore ke ene a rileng: ‘Ke nna Kgosi ya Bajuta.’ ”
22Pilato a fetola a re: “Se ke se kwadileng ke se kwadile.”
23Jaanong ya re batlhabani ba sena go bapola Jesu, ba tsaya diaparo tsa gagwe, ba di kgaoganya dikarolo tse nne gore motlhabani mongwe le mongwe a bone kabelo e le nngwe, le yona kobo; kobo eo e ne e se na moroko, e logilwe gotlhe go simolola kwa godimo. 24Ke fa ba raana ba re: “A re se e gagoleng; a re e tlhameleng tengwa, re tle re itse gore e ka nna ya ga mang.” E ne e le gore Lokwalo lo dirafale lo lo reng:
“Ba kgaoganye diaparo tsa me,
mme kobo ya me ba e tlhametse
tengwa.”
Ke tsona tse batlhabani ba di dirileng.
25Gaufi le sefapaano sa ga Jesu ga bo go eme mmaagwe le monnaa mmaagwe19:25 Ke Salome, mma Johane le Jakobo. le Maria, mosadi wa ga Keleopa, le Maria Magtalena. 26Ya re Jesu a bona mmaagwe le morutwa yo a mo ratang a eme gaufi, a raya mmaagwe a re: “Mosadi, bona morwao ke yoo!”
27A ba a raya morutwa a re: “Bona, mmaago ke yoo!” Go tloga ka nako eo morutwa yoo a mo tsholela kwa ga gagwe.
28Morago ga moo, ka Jesu a itse gore tsotlhe di setse di weditswe gore Lokwalo lo dirafadiwe gotlhe, a re: “Ke nyorilwe!”
18:4
Pes. 22:16
29Mme jaanong ga bo go le nkgwana e e tletseng motatsa, ba ina ngami mo motatseng, ba e tlhomela thupeng ya mosiama, ba e tsholeletsa kwa molomong wa gagwe.
30Ya re Jesu a sena go amogela motatsa, a re: “Go weditswe!”
A ba a oba tlhogo, a ntsha mowa.
31Jaanong e re ka e le letsatsi la iketleetso, Bajuta ba kopa Pilato gore memomo ya bone e rojwe, mme ba pagololwe gore direpa di se nne mo difapaanong ka Sabata; gonne letsatsi la Sabata yoo e ne e le le legolo.
32Jaanong ga tla batlhabani, ba roba memomo ya wa ntlha le ya yo mongwe yo o neng a bapotswe nae. 33Ya re ba tla fa go Jesu, mme ba fitlhela a setse a sule, ba se ka ba roba memomo ya gagwe. 34Mme mongwe wa batlhabani a tlhaba letlhakore la gagwe ka lerumo, ga akofa ga tswa madi le metsi. 35Ene yo o bonyeng o supile, mme tshupo ya gagwe ke boammaaruri, o bile o itse gore o bua tsa boammaaruri gore le lona lo dumele. 36Gonne dilo tseo di dirafetse gore Lokwalo lo dirafale lo lo reng: “Go se ka ga rojwa lesapo lepe la gagwe.”
37Gape Lokwalo lo longwe lo a re: “Ba tla leba ene yo ba mo tlhabileng.”
Tshen. 1:7
38Morago ga dilo tseo Josefa wa Arimathea yo e neng e le morutwa wa ga Jesu, mme a itobile ka ntlha ya go boifa Bajuta, a kopa Pilato go mo letlelela gore a tlose serepa sa ga Jesu. Pilato a mo dumelela. Jaanong a ya a tlosa serepa sa gagwe. 39Nikotemo le ene yo o kileng a tla go Jesu bosigo, a tla a tshotse motswako wa setlolo sa mera le mokgwapha, e ka nna wa bokete jwa diponto di le 100.
Math. 2:11
40Jaanong ba tsaya serepa sa ga Jesu, ba se thathelela le ditlolo tse di nkgang monate ka masela a letseta ka mokgwa o Bajuta ba fitlhang ka ona. 41Ga bo go le tshimo fa Jesu a bapoletsweng teng, mme lebitla le lešwa le le teng mo tshimong eo, le go iseng go ke go ladiwe ope mo go lone. 42Jaanong ba latsa Jesu teng ka ntlha ya letsatsi la iketleetso la Bajuta; gonne lebitla leo le ne le le gaufi.


text:
Setswana | Tswana
- Ke tshwanetse ke direng go netefatsa gore ke itlhatlhobela malwatsi a tlhakanelo dikobo?
- A diritibatsi tsa mogare wa HIV di lwantsanya le mmele wa gago?
- Selakanyo sa mogare se itlhatlhobelwa ga kae?
- Ni nini haswa kufeli ugudulizi = kufeli kuambukiza (U=U)?
- A nka tsenwa ke mogare wa HIV
- Ke eng sese ka mpayang mo diphatseng tsa Mogare Wa HIV?
- HIV ke eng?
- A ngaka yame o tshwanetse go itse ka bong jwame?
- Nka itlhatlhobela mogare wa HIV/STDS ga kae?
- Nka itlhatlhobela mogare kae?


text:
THUTO 2
Ke ka Ntlha Yang fa re Bidiwa Basupi ba ga Jehofa?
Batho ba le bantsi ba akanya gore Basupi ba ga Jehofa ke leina la bodumedi bongwe jo bosha. Le fa go ntse jalo, dingwaga di feta 2 700 tse di fetileng, batlhanka ba Modimo yo o esi wa boammaaruri ba ne ba bidiwa “basupi” ba gagwe. (Isaia 43:10-12) Go tla go fitlha ka 1931, re ne re ntse re itsiwe re le Baithuti ba Baebele. Ke ka ntlha yang fa re ile ra ipitsa Basupi ba ga Jehofa?
Le tlhalosa Modimo wa rona. Go ya ka mekwalo ya seatla ya bogologolo, leina la Modimo, Jehofa, le tlhaga mo Baebeleng ka makgetlo a le diketekete. Mo dithanolong di le dintsi, leina leno le ne la ntshiwa mme mo boemong jwa lone ga tsenngwa direto tse di jaaka Morena kgotsa Modimo. Le fa go ntse jalo, Modimo o ne a ikitsise Moshe ka leina la gagwe e bong Jehofa, a re: “Leno ke leina la me ka bosakhutleng.” (Ekesodo 3:15) Ka tsela eno, o ne a itlhaola mo medimong yotlhe ya maaka. Re motlotlo go bo re bidiwa ka leina le le boitshepo la Modimo.
Le tlhalosa tiro ya rona. Batho ba le bantsi ba ba tshedileng mo metlheng ya bogologolo, go simolola ka monna yo o siameng e bong Abele, ba ne ba neela bosupi jwa gore ba dumela mo go Jehofa. Go ralala makgolokgolo a dingwaga, Noa, Aborahame, Sara, Moshe, Dafide le ba bangwe, ba ile ba nna bangwe ba ‘leru leno le legolo la basupi.’ (Bahebera 11:4–12:1) Fela jaaka motho mongwe a ka neela bosupi kwa kgotlatshekelo mo boemong jwa motho yo o se nang molato, re ikemiseditse go bolelela ba bangwe boammaaruri ka Modimo wa rona.
Re etsa Jesu. Baebele e mmitsa “mosupi yo o ikanyegang le yo o boammaaruri.” (Tshenolo 3:14) Jesu ka boene o ne a re ‘o bonaditse leina la Modimo’ mme a nna a ‘supa ka ga boammaaruri’ ka Modimo. (Johane 17:26; 18:37) Ka jalo, balatedi ba mmatota ba ga Keresete ba tshwanetse go bidiwa ka leina la ga Jehofa le go le itsise batho ba bangwe. Ke sone se Basupi ba ga Jehofa ba lekang go se dira.
Ke ka ntlha yang fa Baithuti ba Baebele ba ile ba simolola go ipitsa Basupi ba ga Jehofa?
Jehofa o na le lobaka lo lo kana kang a na le basupi mo lefatsheng?
Mosupi wa ga Jehofa yo mogolo go ba gaisa botlhe ke mang?


text:
A shapa tse pedi mpinchi yak hai sadagwa, hai sadagwa, hai sapheli Lavo ezakwam′
ESweety lavo ELavo ENgithi lavo Hola lavo Wena wena Wena lavo ESweety lavo Kemang ya buditseng (Kemang ya buditseng) Sweety lavo (Sweety lavo, Uri nna ke nwa jwala) Uri nna ke nwa jwala Ke robala di potong Uri nna ke nwa jwala Ke robala metswakong Kemang ya buditseng (Kemang ya buditseng) Sweety lavo (Sweety lavo, Uri nna ke nwa jwala) Uri nna ke nwa jwala Ke robala di jalutho Uri nna ke nwa jwala Ke robala di love ronting (Jwala bona) Ey sweety lavo (jwala bona) (Sphinza sena) Ey sweety lavo (sdwadlo sena) Ey lavo, ey sweety lavo Wubani om tshelile (Wubani wa tshelu) Sweety lavo (Sweety lavo, Ukhuthi mna di thandu tswala) Ukhuthi mna di thandu utswala Ke lalla kwa ka bo Mnadisi Ukhuthi mna di thandu utswala Di lalla kwa Kehlazi Wubani om tshelile (Wubani wa tshelu) Sweety lavo (Sweety lavo, Ukhuthi mna di thandu tswala) Ukhuthi mna di thandu utswala Di lalla e mo godini Ukhuthi mna di thandu utswala Di lalla epotheni (Jwala bona) Ey sweety lavo (jwala bona) (Sphinza sena) Ey sweety lavo (sdwadlo sena) Ey lavo, ey sweety lavo


text: 10 Fa ke ntse ke lebile, ke ne ka bona sengwe se se tshwanang le leje la safire se tlhagelela kwa godimo ga loapi lo lo neng lo le mo godimo ga ditlhogo tsa ditšheruba, mme se ne se tshwana le setulo sa bogosi.+2 Go tswa foo, Modimo o ne a raya monna yo o neng a apere letsela le le boleta a re:+ “Tsena fa gare ga maotwana,+ ka fa tlase ga ditšheruba, mme o tlatse diatla tsa gago tsoopedi ka magala a a tukang+ go tswa fa gare ga ditšheruba o bo o a gasa mo motseng.”+ Ka jalo, o ne a tsena ke ntse ke lebile.3 Ditšheruba di ne di eme ka fa mojeng wa ntlo fa monna yoo a ne a tsena, mme leru le ne la tlala mo lolwapeng lo lo kwa teng.4 Mme kgalalelo ya ga Jehofa+ e ne ya tloga mo ditšherubeng e bo e ya kwa kgorong ya tempele, mme ka iketlo ntlo e ne ya tlala leru,+ e bile lolwapa lo ne lwa tlala phatsimo ya kgalalelo ya ga Jehofa.5 Mme modumo wa diphuka tsa ditšheruba o ne o kgona go utlwala kwa lolwapeng lo lo kwa ntle, o utlwala jaaka modumo wa fa Modimo Mothatayotlhe a bua.+6 Go tswa foo, Modimo o ne a laela monna yo o apereng letsela le le boleta a re: “Tsaya molelo fa gare ga maotwana, fa gare ga ditšheruba,” mme o ne a tsena a bo a ema fa thoko ga leotwana.7 Foo nngwe ya ditšheruba tseo e ne ya otlololela seatla sa yone ntlheng ya molelo o o neng o le fa gare ga ditšheruba.+ E ne ya tabola molelo e bo e o tsenya mo diatleng tsa monna yo o apereng letsela le le boleta,+ yo jaanong a neng a o tsaya a bo a tswa.8 Ditšheruba di ne di na le sengwe se se neng se lebega jaaka diatla tsa motho ka fa tlase ga diphuka tsa tsone.+9 Fa ke ntse ke lebile, ke ne ka bona maotwana a le manê fa thoko ga ditšheruba, leotwana le le lengwe le le fa thoko ga tšheruba nngwe le nngwe, mme maotwana ao a ne a tsabakela jaaka leje la kerusolete.+10 Otlhe a le manê a ne a tshwana, tsela e a neng a lebega ka yone e ne e ntse jaaka e kete leotwana le mo teng ga leotwana le lengwe.11 Fa maotwana ao a ne a tsamaya, a ne a kgona go ya kwa matlhakoreng otlhe a manê a sa fapoge, ka gonne a ne a ya kwa lefelong le tlhogo e neng e lebile kwa go lone a sa fapoge.12 Mebele yotlhe ya ditšheruba, mekwatla, diatla le diphuka tsa tsone e ne e tletse matlho gotlhe fela. Tsotlhe ka bonê di ne di na le maotwana fa thoko ga tsone a le one a neng a tletse matlho gotlhe fela.+13 Ke ne ka utlwa lentswe le tlhaeletsa maotwana le re, “Maotwana, a re yeng koo!”14 Nngwe le nngwe* e ne e na le difatlhego di le nnê. Sefatlhego sa ntlha e ne e le sefatlhego sa tšheruba, sefatlhego sa bobedi e le sefatlhego sa motho, sa boraro e le sefatlhego sa tau, mme sa bonê e le sefatlhego sa ntsu.+15 Ditšheruba tseno di ne di tle di tsholetsege, e ne e le tsone ditshedi* tse ke neng ke di bone kwa nokeng ya Kebare,+16 mme fa ditšheruba tseo di ne di tsamaya, maotwana a ne a tsamaya fa thoko ga tsone; mme fa ditšheruba di ne di tsholetsa diphuka tsa tsone gore di tlhatloge di tswe fa fatshe, maotwana a ne a sa fapoge e bile a sa tloge fa thoko ga tsone.+17 Fa di ne di ema, a ne a ema; mme fa di ne di tsholetsega, a ne a tsholetsega le tsone, ka gonne moya o o neng o le mo ditsheding* tseo o ne o le mo maotwaneng.18 Go tswa foo, kgalalelo ya ga Jehofa+ e ne ya tloga mo godimo ga kgoro ya tempele e bo e ya go nna mo godimo ga ditšheruba.+19 Jaanong ditšheruba di ne tsa tsholetsa diphuka tsa tsone mme tsa tlhatloga tsa tswa fa fatshe ke ntse ke lebile. Maotwana le one a ne a le fa thoko ga tsone fa di ne di tsholetsega. Di ne tsa ema kwa kgorong e e kwa botlhaba ya ntlo ya ga Jehofa, mme kgalalelo ya Modimo wa Iseraele e ne e le mo godimo ga tsone.+20 Tseno e ne e le ditshedi* tse ke neng ke di bone ka fa tlase ga setulo sa bogosi sa Modimo wa Iseraele kwa nokeng ya Kebare,+ ka jalo ke ne ka lemoga gore e ne e le ditšheruba.21 Tsotlhe ka bonê di ne di na le difatlhego di le nnê, diphuka di le nnê, le sengwe se se neng se lebega jaaka diatla tsa motho ka fa tlase ga diphuka tsa tsone.+22 Mme difatlhego tsa tsone di ne di tshwana le difatlhego tse ke neng ke di bone fa nokeng ya Kebare.+ Di ne di tsamaya di tlhamaletse.+


text:
Tse di latelang fano ke Ka fa Dikomiti Tsa Senate di Emeng ka Gone:
Komiti ya Senate ya Khampase mo khampaseng nngwe le nngwe
Komiti ya Setheo ya Patlisiso le Tlhamoseswa (ICRI)
Komiti ya Setheo ya Go Ruta le go Ithuta
Komiti ya Setheo ya Ditekanyetso Tsa Akatemi (ICAS)
Komiti ya Setheo ya go Amogela Baithuti
Dikomiti tse di latelang di ipega kwa go ICRI le kwa Senateng:
Komiti ya Kemonokeng ya Patlisiso ya Setheo
Komiti ya Maitshwaro ya Patlisiso
Komiti ya Didikirii Tse di Kwa Godimo
Komiti ya go Baya Tseno ka Ditlhopha le go Ntsha Dipego
Tse di latelang fano ke Ka fa Dikomiti Tsa Senate di Emeng ka Gone:


text:
Dipharologanyô tsa bong le bogolo ke kgale ele tshwao e e botlhokwa ya maêmô mo setšhabeng sa Batswana. Pharologantsho ya bong e bontshitswe ka ditsela di le di ntsi: banna le basadi ba ne ba dula ka go kgaogana kwa dikgobakanong tsa setšhaba; le mafelong mangwe, sekai, lekgotla e ne ele la banna fela. Barwa e ne ele bona ba batliwang, mme mo mabakeng mangwe go santse go le jalo, mme mosadi yo a neng a tshola barwadi fela o ne a tlhoilwe go le gantsi.
Go ne go na le di karoganyo tsa ditiro, mme ditiro tse di rileng di ne di neelwa batho goya ka bong. Mosadi wa Motswana ke ngwana wa goya goile yo a tshwanetseng ke go nna ka fa tlase ga taolo ya batlhokomedi ba senna (rraagwe, abutiagwe kgotsa malomeagwe go fitlha a nyalwa; monna wa gagwe kgotsa rraago monnaagwe kgotsa morwarra monna wa gagwe). Basadi ba ne ba sa akaretswe mo diphuthegong tsa sepolotiki le mediro ya sedumedi.
Bogolo le jona e ne ele motheo wa pharologantsho. Jaaka babui ba bangwe ba se-Bantu, Batswana ba ne ba tshwanelwa ke go tlotla le go obamela bao ba neng ba le bagolo mo go bona, ka go ba bitsa rra kgotsa ntate, kgotsa mme; go roba molao ono go ne go otlhaiwa. Tlotlo ya bagolo e ne atologa go feta ba losika goya go morafe otlhe.
Bana ba ne ba aroganngwa goya ka kgolo ya mmele: botsalo goya go dingwaga di le 2 (masea); 3 goya go 8 (banyana); basimane le basetsana ba dingwaga di le 9 goya go 13; le go simolola ka 14 go fitlha ba rebolelwa mophato (magwane, majafela kgotsa maphatisi).
Basimane ba maphatisi ba ne ba apara meaparo e e kgethegileng mme ba diragatse dipina le mebino kwa dikopanong tsa mophato wa bona, mme ba ne ba na le kgololosego e kgolo, segolobogolo mo ditemeng tsa thobalano. Ka paka e, ba ne ba dula nako ele ntsi kwa merakeng ba disa leruo la borraabona. Basetsana ba ne ba thusa ka go gelela metsi, go setla le go sila mmopo, go apaya, go fiela matlo, le go tlhokomela bana ba ba nnye.
Go rebolelwa mophato go ne go tshwaya phetogelo go nna mogolo. Mophato o ne o bopiwa ke banna kgotsa basadi ba dingwaga di ka nna di le dingwe ba ba rupileng ka nako ele nngwe. Ka setso mophato o ne o tlhangwa ke kgosi ngwaga dingwe le dingwe di le nne goya go di le supa, fa basimane le basetsana ba ba dumeletsweng, ba dingwaga di le 6 goya 20, ba ne ba rupiswa mmogo.
Mophato ka metlha o ne o akaretsa leloko la lapa la segosi yo go tlaga ka motsi oo a neng a amogelwa jaaka moeteledipele. Dingwaga di le di ntsi tse di fetileng go tlhamiwa ga mophato wa banna go ne go patiwa ke mediro e e tlhamaletseng ya thupiso, e e neng e itsagale jaaka bogwera.
Ka dingwaga tsa bo-1930, mediro ka go bonala e ne e setse e nyametse, thata thata ka ntlha ya gore baanamisa-tumelo ba Bakeresete ba ne ba e kaya fa ele sebe mme ba rotloetsa dikgosi tse di 'tlhabologileng' gore di e phuaganye le go e kganetsa. Ntlha e e bonagalang go gaisa ya bogwera e ne ele thupiso le tlhaolo ya maloko a banna a mophato o mo ntšhwa kwa lefelong le le itlhaotseng kwa sekgweng. Ka motsi wa tlhaolo ya bona, barupiswa ba ne ba itemogela maima, ba tshwaiwa goya ka tatelano ya maemo mme ba rutwa melao, setso le meetlo. Basetsana le bona ba ne ba rupiswa, ka modiro wa bojale o o neng o tshwarelwa kwa gae. O ne o akaretsa go bina, maiketsiso le mokgwa mongwe wa karo (gantsi wa go tshwaiwa ka mo gare ga dirope). Thupiso ya basadi le yona e ne e akaretsa dikotlhao tse di masisi le maima a mangwe, le tshupelelo ya semmuso ka ga ditema tsa botshelo jwa legae le jwa bolemirui, thobalano le maitshwaro malebana le banna.
Mophato mongwe le mongwe o ne o neelwa leina ke kgosi ka motsi wa thupiso, gantsi le le amanang le tiragalo ya sešweng, jaaka dipula tse di sa tlwaelegang kgotsa komelelo. Mophato o ne o tshola leina leo goya goile. Motho o ne asa kaiwe fa ele mogolo mme o ne asa letlelelwa go nyala pele e nna leloko la mophato. Maloko a mophato a ne a dira mmogo, mme mo lobakeng lwa banna a ne a lwa mmogo, fela gape ba ne ba ntshana-se-inong mme ba lekana.
Maikutlo a bongwe le boipelo ka mophato a ne a farafere maloko: sesupo se se itshupileng sa tlotlo e ne ele go bitsa monna ka leina la mophato wa gagwe gona le go mmitsa ka la gagwe. Go ne go solofelwa gore maloko a mophato a tlhomphe mephato yotlhe e e tlhamilweng pele ga wa bona, mme kwa morago ba ka solofelwa go bontshiwa tlhompho ke babotlana ba bona.
Ditlolo-molao tse tseno le ditema tse dingwe tse di amanang le thulaganyo ya mophato di ne di samaganelwa ke makgotla a a kgethegeileng a a eteletsweng pele ke baeteledipele ba mophato.
Le fa ntswa go ne go na le maiteko a baanamisa-tumelo go fedisa thupiso go sale gale ka ngwagakgolo wa bo-20, go na gompieno le tsosoloso e e golelang pele mo Batswaneng, ka ge ele bangwe ba ba sa bolong go amogela gore dithuto tseno ga di kake tsa botsolotswa.
Thupiso e fetogile sesupo sa boitshupo ka mekgwa ele mebedi: batho ba ipona fa ele Batswana ka ntata ya go rupiswa ka mediro-tsamaiso ya Setswana; mme se se botlhokwa thata, go na le maikutlo a a tseneletseng go kgabaganya kontinente a gore go rupiswa ke letshwao la boitshupo jwa Seaforika, le gore bašwa ba ba retelelwang ke goya thupisong e e rileng ga se Maaforika a 'mannete'.
Mekgwa-tiriso e sela morago mekgwa e e tshwanang le e e neng e diriswa bogologolo-tala, mme ka metlha e na le dintlha tse di ntšhwa tse e di dirang mokgwa wa sešweng, go na le gore ke segologolo.
Translated by Nchema Rapoo


text:
THUTO 18
Re Thusa Bakaulengwe ba Rona Jang ka Dinako Tsa Mathata?
Fa go nna le masetlapelo, ka bonako fela Basupi ba ga Jehofa ba dira dithulaganyo tsa go namola bakaulengwe ba bone ba ba amegileng. Maiteko ao a bontsha lorato lwa mmatota lo re ratanang ka lone. (Johane 13:34, 35; 1 Johane 3:17, 18) Re ba thusa ka ditsela dife?
Re ntsha meneelo ya madi. Fa go ne go na le leuba le legolo kwa Judea, Bakeresete ba bogologolo ba kwa Antioka ba ne ba romela madi go thusa bakaulengwe ba bone. (Ditiro 11:27-30) Ka tsela e e tshwanang, le rona fa re utlwa gore bakaulengwe ba rona mo dikarolong tse dingwe tsa lefatshe ba mo mathateng, re romela meneelo ya madi ka diphuthego gore ba kgone go thusiwa ka dilo tse ba di tlhokang.—2 Bakorintha 8:13-15.
Re ba naya thuso e ba e tlhokang. Bagolwane ba ba mo lefelong le masetlapelo a diragetseng mo go lone, ba batla leloko lengwe le lengwe la phuthego go tlhomamisa gore botlhe ba babalesegile. Komiti ya namolo e ka etelela pele go abiwa ga dijo, metsi a a phepa, diaparo, bonno le tsa kalafi. Basupi ba le bantsi ba ba nang le bokgoni jo bo tlhokegang, ba ithaopela go dirisa ditshenyegelo tsa bone go ya go thusa mo tirong ya namolo kgotsa go baakanya magae le Diholo Tsa Bogosi tse di senyegileng. Kutlwano e re itumelelang yone mo phuthegong le maitemogelo a re setseng re na le one ka gonne re dira mmogo, a re thusa gore re kgone bona thuso ka bonako le badiri ba ba tlhokegang ka nako eno ya mathata. Le fa gone re thusa “ba ba amanang le rona mo tumelong,” fa go kgonega, re thusa le ba bangwe ba e seng ba bodumedi jwa rona.—Bagalatia 6:10.
Re ba gomotsa ka se ba se tlhokang mo semoyeng le mo maikutlong. Gantsi batho ba ba amilweng ke masetlapelo ba tlhoka go gomodiwa. Ka dinako tse di ntseng jalo, re nonotshiwa ke Jehofa, “Modimo wa kgomotso yotlhe.” (2 Bakorintha 1:3, 4) Re itumelela go bolelela batho bano ba ba tlaletsweng ka ditsholofetso tse di mo Baebeleng, le go ba tlhomamisetsa gore go ise go ye kae, Bogosi jwa Modimo bo tla fedisa masetlapelo otlhe a a re utlwisang botlhoko le a a re bogisang.—Tshenolo 21:4.
Ke ka ntlha yang fa Basupi ba kgona go tsaya kgato ka bonako ka nako ya masetlapelo?
Re ka naya batho ba ba falotseng masetlapelo kgomotso efe e e tswang mo Dikwalong?


text:
Connecting people with their representatives
Politician Profile Page
QUESTIONS TO MINSITERS ECONOMICS CLUSTER 4D AND 4B 27 Nov 2019
Tona, Lefapha Merero ya Selegae ga le tshepagale lefatshe ka bophara. Lefapha leno le begiwa le tshwenngwa ke bonweenwee. Jaanong go atolosa dikopo tsa visa le dintlha tse dingwe tse di amanang le yona, di tlile go tlhomamisa jang tshireletso ya baeti?
English:
QUESTIONS TO MINSITERS ECONOMICS CLUSTER 4D AND 4B 27 Nov 2019
Tona, ke dikgaolo tse di ko tlase ka palo tse di bonang dipoelo mo tirisong ya bojanala. Mme go dikgaolo tse dintsi tse di ka tswelwang mosola kgotsa tsa bona dipoelo ka bojanala, jaaka Kapa Botlhaba. Potso ke gore, ke eng se lo se dirang go tokafatsa le go bontsha ...


text:
371Seatla sa Morena se ne sa nna mo go nna, mme Morena a nntshetsa kwa ntle ka Mowa wa gagwe, a nkemisa fa gare ga leboa; lone le ne le tletse marapo a baswi. 2A a mpotolosa mo tikologong yotlhe, ka bona a le mantsi thata mo leboeng; le gona a omeletse thata. 3A mpotsa a re: “Morwa-motho, a marapo a, a ka phela?”
Ka fetola ka re: “Morena Modimo, go itse wena.”
4A ba a nthaya a re: “Rerela marapo a, ò a ree ò re: ‘Lona marapo a a omeletseng, utlwang Lefoko la Morena!’ 5Morena Modimo o bua jaana le lona marapo ao o a re: ‘Bonang, ke tla tsenya mowa mo go lona, mme lo tla phela.
6Ke tla baya mesifa mo go lona, ke tlhogisa nama mo go lona, ke lo apesa letlalo, ke tsenya mowa mo go lona gore lo tle lo phele, lo be lo itse gore ke nna Morena.’ ”
7Ka rera jaaka ke laetswe. Ya re ke rera, ga utlwala modumo le mokgwasa; marapo a atamelana, lesapo kwa lesapong la mong wa lone.
8Ka leba, ka bona mesifa e le mo go ona, le nama e tlhoga; le gona a apesiwa letlalo ka fa ntle, mme go se na mowa mo go ona.
9A ba a nthaya a re: “Rerela mowa, rera, morwa-motho, ò ree mowa ò re: ‘Morena Modimo o bua jaana o a re: Wena mowa, tswaa kwa ntlheng tse nne, o budulegele babolawi ba gore ba phele!’ ”
10Ka rera ka fa a ntaetseng ka teng, ke fa mowa o tsena mo go bone, ba phela, ba ema ka dinao, e le mophato o mogolo thata.
11Ya baa gona a nthayang a re: “Morwa-motho, marapo a ke Baiseraele botlhe. Bona, ba bua ba re: ‘Marapo a rona a omeletse, tsholofelo ya rona e nyeletse, re fedile!’ 12Ka moo rera, ò ba ree ò re: ‘Morena Modimo o bua jaana o a re: Bonang, ke tla bula diphupu tsa lona, ke lo ntsha mo diphupung tsa lona, lona batho ba me, ke lo busetsa kwa lefatsheng la Iseraele. 13Lo tla lemoga, fa ke le Morena, mogang ke bulang diphupu tsa lona, ke lo ntsha mo diphupung tsa lona, lona batho ba me. 14Ke tla tsenya Mowa wa me mo go lona gore lo tle lo phele; ke tla lo baya kwa lefatsheng la lona, mme lo tla itse gore ke nna Morena ke buileng jalo, ka ba ka dira jalo.’ ” Go bua Morena.
15Lefoko la Morena la ba la tla kwa go nna la re: 16“Wena morwa-motho, tsaya thobane, ò kwale mo go yona ò re: ‘Ya ga Juta le ya Baiseraele ba ba gogang nae!’ O be ò tsee thobane e nngwe gape, o kwale mo go yona ò re: ‘Ya ga Josefa – thobane ya ga Eferaime – le ya Baiseraele botlhe ba ba gogang nae!’
17O be ò di pataganye gore e nne thobane e le nngwe mo seatleng sa gago. 18Jaanong e re batho ba morafe wa ga eno ba go botsa ba re: ‘A ga ò ka ke wa re bolelela gore ò kaya eng ka dilo tseo?’ 19ò ba arabe ò re: ‘Morena Modimo o bua jaana o a re: Bonang, ke tla tsaya thobane ya ga Josefa e e mo seatleng sa ga Eferaime le ditso tsa Iseraele tse di gogang nae, ke e kopanya le thobane ya ga Juta, ke di dira thobane e le nngwe fela gore tsone e nne thobane e le nngwe fela mo seatleng sa me.’
20“Jaanong fa dithobane tse o kwalang mo go tsona di le mo seatleng sa gago fa pele ga matlho a bone, 21ò ba ree ò re: ‘Morena Modimo o bua jaana wa re: Bonang, ke tsaya Baiseraele kwa ditšhabeng, kwa ba ileng teng, ke ba phutha mo ntlheng tsotlhe, ke ba busetsa kwa lefatsheng la bone.
22Ke tla ba dira setšhaba se le sengwe fela mo lefatsheng la me le mo dithabeng tsa Iseraele. Kgosi e le nngwe fela e tla ba busa botlhe, e sa tlhole e le ditšhaba tse pedi. Le gona ga ba nke ba tlhola ba kgaogana go nna dipuso tse pedi.
Hos. 2:2
Jer. 3:18
23Ga ba nke ba tlhola ba kgotlelega ka medimo e e maila ya bone le ka makgapha a bone le ka maleo otlhe a bone. Ke tla ba golola mo ditenegong tsotlhe tsa bone tse ba nteofetseng ka tsona, ke ba itshekisa. Ba tla nna morafe wa me; nna ke nne Modimo wa bone.
24Dafita, motlhanka wa me, o tla nna kgosi ya bone; botlhe ba tla nna le Modisa a le mongwe. Ba tla sepela ka fa ditshiamong tsa me, ba tshegetsa melao ya me, ba e dirisa.
36:27
25Ba tla nna mo lefatsheng le ke le neileng Jakobe, motlhanka wa me, le borraabo ba neng ba nna mo go lone. Ba tla nna mo go lone le bana ba bone le bana ba bana ba bone ka bosakhutleng. Dafita, motlhanka wa me, o tla nna kgosi ya bone ka go sa feleng. 26Ke tla dira kgolagano ya kagiso nabo. E tla nna kgolagano e e sa feleng. Ke tla ba tshegofatsa, ke ba atisa, ke baya Felo ga me fa go Boitshepo mo gare ga bone ka bosakhutleng.
Jes. 54:10
27Boago jwa me bo tla nna mo go bone. Ke tla nna Modimo wa bone, bone ba nne morafe wa me. 28Ke gona ditšhaba di tla lemogang gore ke nna Morena ke itshepisang Iseraele, fa Felo ga me fa go Boitshepo go le mo go bone ka bosakhutleng.’ ”


text:
Dintwa tse Saulo a di loleng; lelapa la gagwe (47-52)
14 Letsatsi lengwe Jonathane+ morwa Saulo o ne a raya motlhokomedi yo o tsholang dibetsa tsa gagwe a re: “Tlaa mme re kgabaganyetse kwa masoleng a a sireletsang a Bafilisitia ka kwa letlhakoreng le lengwe.” Le fa go ntse jalo, o ne a se ka a bolelela rraagwe.2 Saulo o ne a nna fa molelwaneng wa Gibea+ ka fa tlase ga setlhare sa garanata kwa Migerone, mme o ne a na le banna ba ka nna 600.+3 (Mme ka nako eo Ahija o ne a tshotse khiba.+ E ne e le morwa Ahitube,+ mogolowe Ikabode,+ morwa Finease,+ morwa Eli,+ moperesiti wa ga Jehofa kwa Shilo.)+ Mme batho ba ne ba sa itse gore Jonathane o ne a tsamaile.4 Jaanong fa gare ga ditselana tse Jonathane a neng a leka go kgabaganya mo go tsone gore a ye go tlhasela masole a a sireletsang a Bafilisitia, go ne go na le lefika le le tshwanang le leino mo letlhakoreng le lengwe le lefika le le tshwanang le leino ka fa letlhakoreng le lengwe; leina la le lengwe e ne e le Bosese mme leina la le lengwe e le Sene.5 Lefika le lengwe le ne le ntse jaaka pilara ka fa bokone le lebile kwa Mikemashe, mme le lengwe le ne le le ka fa borwa le lebile kwa Geba.+6 Ka jalo, Jonathane o ne a raya motsholadibetsa wa gagwe a re: “Tlaa mme re kgabaganyetse kwa masoleng a a sireletsang a banna bano ba ba sa rupang.+ Gongwe Jehofa o tla re thusa, ka gonne ga go na sepe se se ka thibelang Jehofa go boloka ka ba le bantsi kgotsa ka ba le mmalwa.”+7 Fa a rialo, motsholadibetsa wa gagwe o ne a mo raya a re: “Dira sepe fela se pelo ya gago e go tlhotlheletsang go se dira. Ya gongwe le gongwe kwa o batlang go ya teng, mme ke tla go sala morago gongwe le gongwe kwa pelo ya gago e go tlhotlheletsang go ya gone.”8 Foo Jonathane o ne a re: “Re tla kgabaganyetsa kwa banneng bale re bo re dira gore ba re bone.9 Fa ba re raya ba re, ‘Emang fela go fitlha re tla kwa go lona!’ re tla ema fa re leng teng re bo re sa tlhatlogele kwa go bone.10 Le fa go ntse jalo, fa ba re, ‘Tlhatlogelang kwano lo tle go tlhabana le rona!’ re tla tlhatloga, ka gonne Jehofa o tla ba tsenya mo seatleng sa rona. Seno e tla nna sesupo sa rona.”+11 Go tswa foo, boobabedi ba ne ba dira gore masole a a sireletsang a Bafilisitia a ba bone. Bafilisitia ba ne ba re: “Bonang! Bahebera ba tswa mo mesimeng e ba ntseng ba iphitlhile mo go yone.”+12 Ka jalo, masole a a sireletsang a ne a raya Jonathane le motsholadibetsa wa gagwe a re: “Tlhatlogelang kwa go rona, mme re tla lo ruta batho!”+ Gone fela foo, Jonathane o ne a raya motsholadibetsa wa gagwe a re: “Ntshala morago, ka gonne Jehofa o tla ba tsenya mo seatleng sa Baiseraele.”+13 Mme Jonathane o ne a palamela ka diatla le ka dinao, mme motsholadibetsa wa gagwe o ne a le kwa morago ga gagwe; Bafilisitia ba ne ba simolola go wa fa pele ga ga Jonathane, mme motsholadibetsa wa gagwe ene o ne a ba bolaya ka fa morago ga gagwe.14 Fa Jonathane le motsholadibetsa wa gagwe ba ne ba ba tlhasela la ntlha, ba ne ba kgemetha banna ba ka nna 20 mo sekgaleng se se ka lekanang le halofo ya mola o o lengwang mo temeng ya tshimo.*15 Foo batho ba ba neng ba le mo kampeng e e mo nageng le masole otlhe a a sireletsang, ba ne ba tshoga fela thata, tota le ditlhopha tse di tlhaselang.+ Lefatshe le ne la simolola go roroma, mme Modimo o ne a dira gore ba welwe ke poifo e kgolo.16 Balebeledi ba ga Saulo kwa Gibea+ wa ga Benjamine ba ne ba lemoga gore tlhakatlhakano e ne e anamela mo dintlheng tsotlhe.+17 Saulo o ne a raya batho ba ba neng ba na le ene a re: “Tsweetswee, balang batho mme lo bone gore ke mang yo o seyong mo go rona.” Fa ba bala batho, ba ne ba lemoga gore Jonathane le motsholadibetsa wa gagwe ba ne ba seyo.18 Jaanong Saulo o ne a raya Ahija+ a re: “Atametsa Letlole la Modimo wa boammaaruri!” (Gonne ka nako eo,* Letlole la Modimo wa boammaaruri le ne le na le Baiseraele.)19 Mme fa Saulo a ntse a bua le moperesiti, tlhakatlhakano e e kwa kampeng ya Bafilisitia e ne e ntse e gakala. Foo Saulo o ne a raya moperesiti a re: “Tlogela se o se dirang.”*20 Ka jalo, Saulo le batho botlhe ba ba nang le ene ba ne ba phuthega mme ba ya tlhabanong, mme ba ne ba fitlhela Bafilisitia ba tlhabana ka ditšhaka e bile go ne go na le tlhakatlhakano e kgolo thata.21 Gape Bahebera ba ba neng ba le mo letlhakoreng la Bafilisitia pele e bile ba ile le bone kwa kampeng, ba ne ba boela kwa Baiseraeleng ba ba neng ba na le Saulo le Jonathane.22 Banna botlhe ba Iseraele ba ba neng ba iphitlhile+ mo kgaolong e e dithaba ya Eferaime ba ne ba utlwa gore Bafilisitia ba tshabile, mme le bone ba ne ba kopanela mo go lelekiseng Bafilisitia mo tlhabanong.23 Ka jalo, Jehofa o ne a boloka Iseraele mo letsatsing leo,+ mme tlhabano e ne ya bo ya fitlha kwa Bethe-afene.+24 Le fa go ntse jalo, banna ba Iseraele ba ne ba le mo pitlaganong mo letsatsing leo, ka gonne Saulo o ne a ikanisitse batho a re: “Go hutsegile motho yo o jang dijo* pele go nna maitseboa, pele ga ke ipusolosetsa mo babeng ba me!” Ka jalo, ga go na motho ope yo o neng a ja dijo dipe.+25 Mme batho* botlhe ba ne ba tla mo sekgweng, mme go ne go na le tswina ya dinotshe fa fatshe.26 E rile batho ba tsena mo sekgweng, ba ne ba bona tswina ya dinotshe e rotha, le fa go ntse jalo go ne go se na ope yo o ka isang seatla sa gagwe kwa molomong ka gonne ba ne ba boifa maikano a a dirilweng.27 Mme Jonathane o ne a sa utlwa fa rraagwe a ikanisa batho,+ ka jalo o ne a otlolola ntlha ya thobane e e neng e le mo seatleng sa gagwe a bo a kgotla mo lomepeng. Fa a busa seatla sa gagwe a se isa mo molomong, matlho a gagwe a ne a phatsima.28 Foo mongwe wa batho o ne a mo raya a re: “Rrago o ikanisitse batho maikano a a masisi a re: ‘Go hutsegile motho yo o jang dijo gompieno!’+ Ke gone ka moo batho ba lapileng.”29 Le fa go ntse jalo, Jonathane o ne a re: “Rre o tlisitse mathata a magolo* mo lefatsheng. Bonang fela kafa matlho a me a phatsimang ka gone ka gonne ke latswitse tswinanyana eno ya dinotshe.30 Go ka bo go nnile botoka fa gompieno batho ba ka bo ba ile ba ja+ go tswa mo dilong tse ba di tsereng mo babeng ba bone! Gonne Bafilisitia ba ka bo ba bolailwe ba le bantsi thata.”31 Mo letsatsing leo, ba ne ba nna ba kgemetha Bafilisitia go tloga kwa Mikemashe go ya kwa Aijalona,+ mme batho ba ne ba lapa fela thata.32 Ka jalo, batho ba ne ba simolola go itlhaganelela ka bogagaru kwa dilong tse ba di gapileng, mme ba ne ba tsaya dinku le dikgomo le dinamane ba bo ba di tlhabela fa fatshe, mme batho ba ne ba ja nama mmogo le madi.+33 Ka jalo, Saulo o ne a begelwa jaana: “Batho ba leofela Jehofa ka go ja nama le madi.”+ Fa ba rialo o ne a re: “Lo dirile ka go tlhoka tumelo. Pitikololelang leje le legolo kwa go nna ka bonako.”34 Morago ga moo, Saulo o ne a re: “Yang kwa bathong mme lo ba reye lo re, ‘Mongwe le mongwe wa lona o tshwanetse go tlisa poo ya gagwe le nku ya gagwe mme lo di tlhabele fano, go tswa foo lo bo lo di ja. Lo se ka lwa leofela Jehofa ka go ja nama le madi.’”+ Ka jalo, mongwe le mongwe wa bone o ne a tla le poo ya gagwe mo bosigong joo a bo a e tlhabela foo.35 Mme Saulo o ne a agela Jehofa sebeso.+ Seno e ne e le sebeso sa ntlha se a neng a se agela Jehofa.36 Moragonyana Saulo o ne a re: “A re yeng go tlhasela Bafilisitia go le bosigo mme re ba gapele dilo go fitlha go nna lesedi mo mosong. Ga re kitla re tlogela mofalodi ope.” Fa a rialo, ba ne ba re: “Dira sengwe le sengwe se o bonang se le molemo mo matlhong a gago.” Go tswa foo, moperesiti o ne a re: “A re atameleng Modimo wa boammaaruri fano.”+37 Mme Saulo o ne a botsa Modimo a re: “A ke ye go tlhasela Bafilisitia?+ A o tla ba tsenya mo seatleng sa Baiseraele?” Le fa go ntse jalo, Modimo o ne se ka a mo araba mo letsatsing leo.38 Ka jalo, Saulo o ne a re: “Tlang kwano, lona lotlhe balaodi ba batho, mme lo batlisise gore ke boleo bofe jo bo dirilweng gompieno.39 Gonne ke ikana ka Jehofa Modimo yo o tshelang, ene yo o neng a golola Iseraele, tota le fa e ka nna morwaake e bong Jonathane, o tshwanetse go swa.” Le fa go ntse jalo, ga go na ope mo bathong yo o neng a mo araba.40 Go tswa foo, o ne a raya Baiseraele botlhe a re: “Lo tla nna mo letlhakoreng le lengwe, mme nna le morwaake Jonathane re tla nna mo letlhakoreng le lengwe.” Foo batho ba ne ba raya Saulo ba re: “Dira se o bonang se le molemo mo matlhong a gago.”41 Go tswa foo, Saulo o ne a raya Jehofa a re: “Ao Modimo wa Iseraele, a ko o arabe ka Thumime!”+ Mme go ne ga tlhophiwa Jonathane le Saulo, mme batho ba ne ba gololesega.42 Jaanong Saulo o ne a re: “Latlhelang bola+ gore lo tlhophe fa gare ga me le morwaake Jonathane.” Mme go ne ga tlhophiwa Jonathane.43 Foo Saulo o ne a raya Jonathane a re: “A ko o mpolelele, o dirile eng?” Ka jalo, Jonathane o ne a mo raya a re: “Ke ne ka latswa fela tswinanyana ya dinotshe ke dirisa ntlha ya thobane e e mo seatleng sa me.+ Ke nna yono! Ke ikemiseditse go swa!”44 Fa a rialo, Saulo o ne a re: “E kete Modimo a ka nkotlhaya botlhoko fa o sa swe, Jonathane.”+45 Le fa go ntse jalo, batho ba ne ba raya Saulo ba re: “A Jonathane o tshwanetse go swa, ene yo o tlisitseng phenyo* eno e kgolo+ mo Iseraele? Go ka se direge! Ke ikana ka Jehofa Modimo yo o tshelang, tota le moriri o le mongwe wa tlhogo ya gagwe ga o kitla o wela fa fatshe, ka gonne o ne a dira le Modimo mo letsatsing leno.”+ Foo batho ba ne ba golola* Jonathane, mme o ne a se ka a swa.46 Ka jalo, Saulo o ne a tlogela go lelekisa Bafilisitia, mme Bafilisitia ba ne ba ya kwa nageng ya bone.47 Saulo o ne a sireletsa bogosi jwa Iseraele mme o ne a tlhabana le baba ba gagwe botlhe mo dintlheng tsotlhe, o ne a tlhabana le Bamoabe,+ Baamone,+ Baedoma,+ dikgosi tsa Soba+ le Bafilisitia;+ mme gongwe le gongwe kwa a neng a ya teng o ne a ba fenya.48 Mme o ne a tlhabana ka bopelokgale e bile o ne a fenya Baamaleke+ a bo a golola Baiseraele mo babeng ba bone.49 Bomorwa Saulo e ne e le Jonathane, Ishefi le Maleki-shua.+ Mme o ne a na le bana ba basetsana ba le babedi; leina la yo motona e ne e le Merabe,+ mme leina la yo mmotlana e ne e le Mikale.+50 Leina la mosadi wa ga Saulo e ne e le Ahinoame morwadia Ahimaase. Leina la molaodi wa masole a gagwe e ne e le Abenere+ morwa Nere, rangwanaagwe Saulo.51 Rraagwe Saulo e ne e le Kishe,+ mme Nere+ rraagwe Abenere e ne e le morwa Abiele.52 Ka metlha go ne go na le dintwa tse di setlhogo fa gare ga ga Saulo le Bafilisitia ka nako ya fa a ne a busa.+ Fa Saulo a ne a bona monna ope yo o nonofileng kgotsa yo o pelokgale, o ne a mo tlhotlheletsa gore a tsenele sesole sa gagwe.+
Dintlha Tse di Kwa Tlase
^ Seheb., “mo boleeleng jwa tshimo,” go tewa sekgala sa naga se sepane sa dikgomo se ka kgonang go se lema ka letsatsi.


text:
Welcome to Setswana.co.za
Poetry/Dipoko
Leboko La Bobedi La Kgosi Montshiwa
Le se ka la akela go atamela
Le ikutle ka morago le tshabe
Ke bua jaana, ke bua ke aka
Le ke bua jaana, ke bue mamema
Bomorwa Rakgoro ba jelwe e mang
BoParatorose ba jelwe ke mang?
Ba jelwe ke wena lemetsa kwelele
Ke lekau loo Saane le loo Seru
Modisa wa kgomo tsa ga MmaKgosi
Wa dikgosmo tsa ga MmaMaiketso
Yo e rile fa fatshe le tsewa a itshupa
E rile le tsewa a ka a menoga
A bitsa Dinku, a bitsa Lekoko
A re, "Ntlong kwano ba se tle go lo fatlha"
Bosigo bo sa sa, re tla tlhabana
A bosilo bo bo segwang ka legare
Ba bomorwa Mongale boMotlhabani
Yoo, ngwanaa ramotho ga ikanelwe
Motho o a ba a ikgaola khubu
Go itshwara madi e le go itatlha
Fa e beteletswe semokgako
Tshwana ya mokadiketlwa
Mosadi a latlha ngwana a mheta
A mo phuanya e kete ga mmone
BoPule a Bohula le balotsana
Ga lo a ka lwa buisa Phoi a duba
A ntse a jela motse jwala ba Makgowa?
E be ne ne a eletsa Setlagole
GooMaijane a sa go bone gope
Ba re kgosi e bokoa maoto le menwana
Mo mabogong le gone e bokoa
Le kgosi e e bokwang e kakojwa
Ke e e tshabang mosi wa tlhobolo
Mmerekedi wa lefatshe le batho
Ga a ka a sisimogwa go bokwa
Ba bua fela, bomaitse leleme
Ba bua ba itumelela setshego
Setshego se ba letse ba se tshegile


text: 47 Go tswa foo, o ne a mpusetsa kwa kgorong ya tempele,+ mme fa ke le koo ke ne ka bona metsi a elela a ya kwa ntlheng ya botlhaba a tswa ka fa tlase ga kgoro ya tempele,+ gonne karolo e e kwa pele ya tempele e ne e lebile kwa botlhaba. Metsi ao a ne a elela a tswa ka fa letlhakoreng la moja la tempele, ka fa borwa jwa sebeso.2 Morago ga moo, o ne a nketshetsa* kwa ntle ka tsela ya kgoro e e kwa bokone+ a bo a mpotolosa a nkisa kwa kgorong e e kwa ntle e e lebileng kwa botlhaba,+ mme ke ne ka bona metsi a tswa a le mannye ka fa letlhakoreng la moja.3 Monna yoo o ne a tswela kwa ntlheng ya botlhaba a tshotse thapo e e lekanyang* ka seatla,+ mme o ne a lekanya* dikubita* di le 1 000 a bo a mpolelela gore ke ralale metsi; metsi ao a ne a fitlha mo magwejaneng.*4 Go tswa foo, o ne a lekanya dikubita tse dingwe di le 1 000 a bo a mpolelela gore ke ralale metsi ao, mme a ne a fitlha mo mangoleng.O ne a lekanya dikubita tse dingwe gape di le 1 000 a bo a mpolelela gore ke ralale metsi ao, mme a ne a fitlha mo dinôkeng.5 Fa a ne a lekanya dikubita tse dingwe tse 1 000, molatswana oo o ne o penologa mo ke neng ke sa kgone go o ralala, ka gonne metsi a teng a ne a le mantsi thata mo motho a neng a tshwanelwa ke go thuma. Metsi ao a ne a le mantsi thata mo a neng a ka se ka a ralalwa ka maoto.6 O ne a mpotsa jaana: “Morwa motho, a o bone seno?”Go tswa foo, o ne a ntaela gore ke tsamaye ke boele kwa lotshitshing lwa molatswana.7 Fa ke boela teng, ke ne ka bona mo lotshitshing lwa molatswana oo go na le ditlhare di le dintsi thata mo matlhakoreng a one a mabedi.+8 Morago ga moo, o ne a nthaya a re: “Metsi ano a elela a ya kwa kgaolong ya botlhaba a ya go ralala Araba*+ a bo a tsena mo lewatleng. Fa a tsena mo lewatleng,+ metsi a lone a tla nna monate.9 Ditshedi tsotlhe tse di nnang gongwe le gongwe kwa metsi* ao a elelelang gone di tla tshela. Go tla nna le ditlhapi di le dintsi thata, ka gonne metsi ao a tla elela a ya gone. Metsi a lewatle a tla nna monate e bile sengwe le sengwe se tla tshela, gongwe le gongwe kwa molatswana ono o yang gone.10 “Batshwaraditlhapi ba tla ema fa thoko ga one go tswa kwa Ene-gedi+ go ya go fitlha kwa Ene-gelaime, kwa go tla bong go na le segotlo se go anegiwang matlowa a a gogwang mo go sone. Go tla bo go na le ditlhapi tse dintsi tsa mefutafuta, tse di tshwanang le ditlhapi tsa Lewatle le Legolo.*+11 “Go tla nna le mafelo a a seretse le mafelo a a tletseng metsi* gaufi le lewatle, mme mafelo ano ga a kitla a fetoga. A tla tswelela a le letswai.+12 “Go tla mela ditlhare tsa maungo* tsa mefuta yotlhe mo matlhakoreng a lotshitshi lwa molatswana ono. Matlhare a tsone ga a kitla a swaba; e bile ga di kitla di tlhoka maungo. Di tla tlhagisa maungo a masha kgwedi le kgwedi ka gonne metsi a a di nosetsang a tswa mo lefelong le le boitshepo.+ Maungo a tsone e tla nna dijo mme matlhare a tsone a tla fodisa.”+13 Seno ke se Morena Molaodimogolo Jehofa a se buang: “Eno ke naga e lo tla e kgaoganyetsang ditso tse 12 tsa Iseraele e le boswa, mme Josefa o tla newa dikarolo di le pedi.+14 E tla nna boswa jwa lona mme lo tla newa dikarolo tse di lekanang.* Ke ne ka ikana gore ke tla naya borraalonamogolo lefatshe leno,+ mme jaanong le newa* lona gore e nne boswa jwa lona.15 “Ono ke molelwane wa lefatshe leno ka fa bokone: O simologa fa Lewatleng le Legolo gaufi le tsela e e yang kwa Hethelone+ o bo o ya kwa ntlheng ya Sedade,+16 Hamathe,+ Berotha,+ Siberaime, e e fa gare ga molelwane wa naga ya Damaseko le naga ya Hamathe, o bo o ya kwa Hasere-hatikone, e e gaufi le molelwane wa Haurane.+17 Ka jalo, molelwane ono o tla simologa kwa lewatleng o bo o ya kwa Hasare-enone,+ o tsamaya mo thoko ga molelwane wa Damaseko ka fa bokone, le molelwane wa Hamathe.+ Ono ke molelwane o o ka fa bokone.18 “Letlhakore le le ka fa botlhaba le feta fa gare ga Haurane le Damaseko le fa thoko ga Joredane fa gare ga Gileade+ le lefatshe la Iseraele. Lo lekanye karolo eno go tswa kwa molelwaneng o o kwa bokone go ya kwa lewatleng le le kwa botlhaba.* Ono ke molelwane o o ka fa botlhaba.19 “Molelwane o o ka fa borwa* o tla simologa kwa Tamare go ya kwa metsing a Meribathe-kadeshe,+ go tswa foo o tla ya kwa Molapong* o bo o fetela kwa Lewatleng le Legolo.+ Ono ke molelwane o o ka fa borwa.*20 “Mo letlhakoreng le le ka fa bophirima ke Lewatle le Legolo go simologa fa molelwaneng o o ka fa borwa go ya kwa karolong e e lebaganeng le Lebo-hamathe.*+ Ono ke molelwane o o ka fa bophirima.”21 “Lo ikgaoganyetse lefatshe leno, lo le kgaoganyetse ditso tse 12 tsa Iseraele.22 Lo tshwanetse go le ikgaoganyetsa gore e nne boswa jwa lona le jwa batswakwa ba ba agileng le lona ba ba ileng ba tshola bana fa ba ntse ba nna le lona; mme lo ba tseye jaaka Baiseraele ba ba tsholetsweng mo nageng eno. Ba tla amogela boswa mo gare ga ditso tsa Iseraele fela jaaka lona.23 Lo tshwanetse go abela motswakwa boswa mo nageng ya lotso lo a nnang mo go lone,” go bua Morena Molaodimogolo Jehofa.


text: 2 Foo ke ne ka bua jaana mo pelong ya me: “A ko ke leke go ijesa monate,* gore ke bone gore go tla nna le molemo ofe.” Mme seo le sone e ne e le lefela.2 Ke ne ka re: “Go tshega ke botsenwa.”Gape ke ne ka ipotsa gore go ijesa monate* go na le mosola wa eng.3 Ke ne ka swetsa ka gore ke batlisise gore go ijesa monate ka go nwa beine+ thata go na le molemo ofe, mme gone ke ne ke sa latlhegelwa ke tlhaloganyo; Ke ne ka bo ka dira dilo tsa boeleele gore ke bone gore ke molemo ofe o batho ba nang le one mo nakong e khutshwane ya botshelo jwa bone mo lefatsheng.4 Ke ne ka dira ditiro tse dikgolo.+ Ke ne ka ikagela matlo;+ Ke ne ka ijalela masimo a morara.*+5 Ke ne ka itirela ditshingwana le diparaka, mme ka jala mo go tsone ditlhare tsa maungo tsa mefuta yotlhe.6 Ke ne ka itirela matamo, gore ke nosetse ditlhatshana tse di sa ntseng di gola tse di mo dikgweng tsa me.7 Ke ne ka nna le batlhanka le malata,+ e bile ke ne ka nna le batlhanka ba ba tsholetsweng mo ntlong ya me.* Gape ke ne ka nna le leruo le lentsi, metlhape le matsomane a le mantsi,+ go feta botlhe ba ba neng ba nna teng pele ga me mo Jerusalema.8 Ke ne ka ikokoanyetsa selefera le gauta,+ matlotlo a* dikgosi le a diporofense.+ Ke ne ka ikokoanyetsa baopedi ba banna le ba basadi, mmogo le se se itumedisang bomorwa batho fela thata: mosadi, ke raya basadi ba bantsi.*9 Ka jalo, ke ne ka nna mogolo ka bo ka feta ope fela yo o kileng a nna teng pele ga me mo Jerusalema.+ Mme ke ne ka tswelela ke le botlhale.10 Ga ke a ka ka itima sepe se ke neng ke se eletsa.*+ Ga ke a ka ka thibela pelo ya me go ijesa monate* wa mofuta ope fela, ka gonne pelo ya me e ne e itumelela tiro ya me yotlhe ya bonatla, mme seno e ne e le tuelo* ya tiro yotlhe ya me ya bonatla.+11 Le fa go ntse jalo, fa ke ne ke leba ditiro tse diatla tsa me di di dirileng le tiro yotlhe ya bonatla e ke neng ke dirile ka natla gore ke e wetse,+ ke ne ka lemoga gore sengwe le sengwe e ne e le lefela,+ e le go lelekisa phefo; go ne go se na sepe se se mosola* mo lefatsheng.*+12 Go tswa foo, ke ne ka ela tlhoko botlhale le botsenwa le boeleele.+ (Gonne ke eng se motho yo o tlang morago ga kgosi a ka se dirang? A ka dira fela se se setseng se dirilwe.)13 Mme ke ne ka lemoga gore botlhale bo mosola go feta boeleele,+ fela jaaka lesedi le le mosola go feta lefifi.14 Motho yo o botlhale o bona sentle tsela e a tshwanetseng go tsamaya ka yone;*+ mme sematla se tsamaya mo lefifing.+ Gape ke ne ka lemoga gore go na le phelelo e e tshwanang e e ba welang botlhe.+15 Foo ke ne ka bua jaana mo pelong ya me: “Se se diragalelang sematla le nna se tla ntiragalela.”+ Mme jaanong, ke solegetswe molemo ke eng ka go nna botlhale thata? Ka jalo, ke ne ka bua jaana mo pelong ya me: “Seno le sone ke lefela.”16 Gonne ga go na ope yo o nnang a gopolwa ka bosakhutleng, e ka tswa e le motho yo o botlhale kgotsa yo o sematla.+ Mo malatsing a a tlang, mongwe le mongwe o tla bo a lebetswe. Mme yo o botlhale o tla swa jang? Fela jaaka sematla.+17 Ka jalo, ke ne ka simolola go tlhoa botshelo,+ ka gonne go ne go lebega sengwe le sengwe se se dirwang mo lefatsheng* se ngomola pelo, gonne sengwe le sengwe e ne e le lefela,+ e le go lelekisa phefo.+18 Ke ne ka simolola go tlhoa sotlhe se ke dirileng ka natla gore ke nne le sone mo lefatsheng,*+ ka gonne ke tshwanelwa ke go se tlogelela motho yo o tlang morago ga me.+19 Mme ke mang yo o itseng gore a o tla nna botlhale kgotsa seeleele?+ Le fa go ntse jalo, o tla laola dilo tsotlhe tse ke dirisitseng maatla a me le botlhale jwa me gore ke nne le tsone mo lefatsheng.* Seno le sone ke lefela.20 Ka jalo, pelo ya me e ne ya simolola go hutsafalela tiro yotlhe ya bonatla e ke neng ke e dirile ka natla mo lefatsheng.*21 Gonne motho a ka nna a bereka ka natla, a kaelwa ke botlhale le kitso le bokgoni, le fa go ntse jalo, sengwe le sengwe* sa gagwe o tshwanelwa ke go se tlogelela motho yo o sa dirang ka natla.+ Seno le sone ke lefela le masetlapelo a magolo.22 Tota motho o boelwa ke eng mo tirong yotlhe ya gagwe ya bonatla le keletso e e mo tlhotlheletsang* gore a dire ka natla mo lefatsheng?*+23 Gonne tiro ya gagwe e mo tlisetsa botlhoko le go ngomoga pelo botshelo jotlhe jwa gagwe,+ tota e bile le bosigo pelo ya gagwe ga e ikhutse.+ Seno le sone ke lefela.24 Ga go na sepe se se botoka fa e se gore motho a je, a nwe a bo a itumelele* tiro ya gagwe ya bonatla.+ Ke lemogile gore seno le sone se tswa mo seatleng sa Modimo wa boammaaruri,+25 gonne ke mang yo o jang le yo o nwang botoka go na le nna?+26 Modimo wa boammaaruri o naya motho yo o mo itumedisang botlhale le kitso le boitumelo,+ mme o naya moleofi tiro ya go phutha le go kokoanya e le fela gore a neye motho yo o mo itumedisang.+ Seno le sone ke lefela, ke go lelekisa phefo.


text:
THUTO 27
Laeborari ya Holo ya Bogosi E ka Re Solegela Molemo Jang?
A o ka rata go dira dipatlisiso go oketsa kitso ya Baebele e o nang le yone? A o batla go itse mo go oketsegileng ka temana, motho mongwe, lefelo kgotsa sengwe se go buiwang ka sone mo Baebeleng? Kgotsa gongwe o kile wa ipotsa gore a Lefoko la Modimo le ka go thusa ka bothata bongwe jo bo go tshwenyang? Fa go le jalo, o ka dirisa dikgatiso tse di mo laeboraring ya Holo ya Bogosi.
E re thusa ka didirisiwa tsa go dira dipatlisiso. O ka tswa o se na dikgatiso tsotlhe tsa puo ya gago tse di theilweng mo Baebeleng tsa Basupi ba ga Jehofa. Mme laeborari e e kwa Holong ya Bogosi e na le bontsi jwa dikgatiso tsa bosheng. Gape e ka tswa e na le dithanolo tse di farologaneng tsa Baebele, didikishinare le didirisiwa tse dingwe tsa go dira dipatlisiso tse di ka go solegelang molemo. O gololesegile go dirisa laeborari eno pele ga dipokano le morago ga tsone. Go ka nna ga bo go na le khomputara e e nang le Watchtower Library mo laeboraring ya Holo ya Bogosi. Eno ke thulaganyo ya eleketeroniki e go tsentsweng dikgatiso tsa rona di le dintsi mo go yone, mme e na le karolo e e motlhofo e e ka dirisiwang go batla setlhogo, lefoko kgotsa temana nngwe.
E solegela molemo baithuti ba Pokano ya Botshelo le Bodiredi. O ka nna wa kgona go dirisa laeborari ya Holo ya Bogosi fa o baakanyetsa kabelo ya gago. Laeborari eno e tlhokomelwa ke molebedi wa Pokano ya Botshelo le Bodiredi. O na le boikarabelo jwa go tlhomamisa gore dikgatiso tsa bosheng di gone le gore di rulagantswe sentle. Molebedi wa sekolo kgotsa motho yo o go rutang Baebele a ka go bontsha kafa o ka bonang tshedimosetso e o e batlang ka gone. Le fa go ntse jalo, dibuka tse di mo laeboraring eno ga di a tshwanela go ntshiwa mo Holong ya Bogosi. Ke boammaaruri gore re batla go tlhokomela dibuka tseno mme re se ka ra kwala sepe mo go tsone.
Baebele e tlhalosa gore fa re batla go bona “kitso ya Modimo,” re tshwanetse go ikemisetsa go e batla “jaaka matlotlo a a fitlhegileng.” (Diane 2:1-5) Laeborari ya Holo ya Bogosi e tla go thusa go simolola letsholo la gago la go batla.
Ke didirisiwa dife tsa go dira dipatlisiso tse di leng gone mo laeboraring ya Holo ya Bogosi?
Ke mang yo o ka go thusang go dirisa laeborari eno ka tsela e e tla go solegelang molemo?


text:
Thibelo ya Bogodu ba Dithoto
Bantshakuno ba nama e khibidu ka ngwaga ba latlhegelwa ke makgolo a le dimilione tsa diranta ka ntlha ya bogodu ba dithoto. Foramo ya Thibela Bogodu ba Dithoto ya Bosetšhaba e na le dikeletso tse di latelang tse di ka se thuseng fela go sireletsa kgatlhanong le b ogodu ba dithoto mme gape le go nolofatsa bosekisi fa legodu le tshwarwe:
Tshwaya Diphologolo tsa Gago
Go ya ka molao mo Aforika Borwa, diphologolo tsotlhe di tshwanetse go tshwaiwa sentle ka nomoro ya go supa mong e e kgethegilleng. Go bokete go golega magodu a dithoto fa mong wa diphologolo a ka se kgone go di supa.
Bala Diphologolo
Diphologolo di tshwanetse go balwa ka go supa ditatlhego le mathata a a ka nnang gone. Foramo ya Bosetšhaba ya Bogodu ba Dithoto e gakolola balemerui go dira jalo bonnye gangwe ka beke, fa e le gore ga e ka ke ya dirwa letsatsi le letsatsi. Balemirui ba tshwanetse go bala diphologolo ka bobona, mme fa go sa kgonege go dira go lekola ka gale go netefatsa gore dipalo di nepagetse.
Diphologolo tse di latlhegileng le maiteko a boigodu di tshwanetse go begiwa kwa mapodising ka bonako. Fa o letsa nako e telele go tla nna bokete go latedisa bosupi le go tshwara magodu.
Diphologolo tse e seng tsa gago le tsona di tshwanetse go begiwa kwa sepodising le balemiruing ba baagisane. Ga o batle magodu go dirisa dikago tsa gago jaaka lefelo la go fitlha dikgapo tsa bona, kgotsa maswe o ka amega jaaka modirammogo kgotsa legodu.
Tshola Rekoto
Tshola kwadiso e e tseneletseng ka dintlha tse di tseneletseng go ka kgonegang mme o tshware kwadiso e e le mo dinakong.
Thoto ya Kgwebo
Beng ba ba ntšhwa ya beng ba tshwanetse go newa makwalo boitshupo a a nang le leina le sefane sa mong wa pele, leina le aterese ya moreki le morekisi le letlha la kgwebo. Moreki o tshwanetse go boloka tokomane eno mo ngwageng jaaka bosupi jwa go reka.
Barekisi kgotsa batsamaisa fantisi ba tlhoka lekwalo la go supa gore ba ka rekisa diruiwa mo boemong jwa mong. Letlha la thebolo le tshwanetse go nna la bošeng jaana mme le akaretse dintlha ka ga tsadiso kgotsa mofuta wa thoto, palo ya dithoto, letshwao la tshupo, bong, mme gape le mmala wa thoto fa e sa tshwaiwa ka mokgwa o o beilweng.
Go Tsamaisa
Batsamaisi le dikhonbeiyase ba tlhoka lekwalo la go tlosiwa ntle le fa dithoto le tsamaisiwa ka tsela ya botlhe e e kgabaganyang naga ya gago. Lekwalo le tshwanetse go nna le leina le aterese ya motho yo o ntshitseng lekwalo, leina le aterese ya mong wa thoto, lefelo le thoto e tswang kwa go lona le kwa dithoto di romelwaangngona, leina la mokgweetsi, letlha la go ntshiwa mme fa go tlhokega tshedimosetso ka sepalangwa. Tswadiso kgotsa mofuta wa thoto le letshwao la tshupo, bong, nomoro le mmala wa thoto, fa e sa tshwaiwa ka mokgwa o o beilweng, e tshwanetse go bolelwa.
Bega Melato
Balemirui gantsi ga ba bege bogodu ba dithoto, ka ntlha ya loeto lo lo bokete le nako e e tsewang go dira jalo. Go bega melato go botlhokwa, e seng fela go tshwara batlolamolao, mme gape ka ntlha ya gore e tla fitlhela mo intasetering e nna le setshwantsho sa nnete sa gore go utswiwa ga dithoto go masisi jang, mme gape se se ka dirang gore puso e dira gore didiriswa tse fetang, tse di leng gona go lwantsha bosenyi.
Gape gakologelwa gore kgetse e begwe ka bonako, go oketsa bokgoni ba go tshwara badiramolato.
Naya Bosupi
Gantsi badiramolato ba a gololwa, kwa ntle ga diteko tsotlhe le nako e e beeleditsweng go tshwara le go aga kgetse kgatlhanong le bona, fa balemirui ga sa bonale go naya bosupi kwa kgotlatshekelo. Gakologelwa gore kgolego e e atlegileng e tla go tswela setšhaba sa bolemirui mosola. Karolo eno e rulagantswe go tswa tshedimosetsong e e neetsweng ke Foramo ya Thibela Bogodu ba Dithoto ya Bosetšhaba.
Translated by Lawrence Ndou


text:
11Mafoko ke a, a Moše o a buileng le Baiseraele botlhe kwa moseja ga Joretane mo sekakeng mo lebaleng la Joretane fa go lebaganyeng le Sufe fa gare ga Pharane le Thofele le Labane le Haserothe le Disahabe. 2Go tloga kwa Horebe go ya go fitlha kwa Kateše-Barenea ka tsela ya dithaba tsa Seire ke leeto la malatsi a le some nngwe.
3Ya re ka ngwaga wa 40, ka kgwedi ya 11, ka la ntlha la kgwedi Moše a bua le Baiseraele fela jaaka Morena a mo laetse ka ga bone. 4E ne e le fa a sena go fenya Sihone kgosi ya Baamori, yo o neng a agile kwa Hešebone, le Oge kgosi ya Basane, yo o neng a agile kwa Ašetharothe, a mo fenya kwa Eterei.
5Kwa moseja ga Joretane mo lefatsheng la Moabe Moše a simolola go phutholola molao o, a re: 6“Morena Modimo wa rona o buile le rona kwa Horebe a re: ‘Lo ntse sebaka se se lekanyeng fa thabeng e.
7Thelelang lo bolole lo ye kwa dithabeng tsa Baamori le kwa go botlhe ba ba bapileng nabo mo lebaleng la Joretane le mo dithabeng le mo nageng e e kwa tlase le mo nageng ya borwa le fa losing lwa lewatle kwa lefatsheng la Bakanana le kwa Lebanone go fitlha kwa nokeng e kgolo ya Ferathe. 8Itseng gore ke lo neetse lefatshe leo. Tsenang lo thope lefatshe le Morena o le ikanetseng borraeno Aborahame le Isaka le Jakobe go le ba naya, e bong losika lwa bone sehularong sa bone.’
9“Ka sebaka seo ke ne ka lo raya ka re: ‘Ga ke kgone go lo rwala ke le nosi.
Num. 11:14
10Morena Modimo wa lona o lo atisitse; bonang, kajeno lo kana ka dinaledi tsa legodimo ka bontsi.
Gen. 15:5
11Mme a Morena a lo okeletse ba ba kana ka lona gasekete, a lo tshegofatse jaaka a lo solofeditse! 12Ke ne ke ka rwala jang ditapiso tsa lona le merwalo ya lona le dikgang tsa lona ke le nosi?’ 13Ka lo raya ka re: ‘Ntshang banna mo ditsong tsa lona ba ba tlhalefileng, ba ba nang le tlhaloganyo le temogo gore ke ba dire ditlhogo tsa lona.’ 14Lwa nkaraba lwa re: ‘Mafoko a gago a siame.’ 15Ka tsaya ditlhogo tsa ditso tsa lona, e bong banna ba ba tlhalefileng ba ba nang le temogo, ka ba dira ditlhogo tsa lona, ya nna balaodi ba dikete le balaodi ba makgolo le balaodi ba 50 le balaodi ba masome le bakwaledi ba ditso tsa lona.
16“Ka ba ka laela baatlhodi ba lona ka sebaka seo ka re: ‘Sekisang ba ga lona, lo atlhole ka tshiamo fa gare ga motho le mongwe-ka-ene gongwe moeng wa gagwe.
17Lo se ka lwa gobelelela ope mo tshekong, lo reetse yo mmotlana fela jaaka yo mogolo, se boifeng ope. Gonne Modimo o batla tshiamo. Mme kgang e e lo palelang lo e tlise go nna gore ke e utlwe.’
Ekes. 21:6
18Ka ba ka lo laela dilo tsotlhe ka sebaka seo tse lo tshwanetseng go di dira.
19“Jaanong ra kuologa kwa Horebe, ra ralala sekaka sotlhe se segolo se se boitshegang se lo se bonyeng ka tsela e e yang kwa dithabeng tsa Baamori, jaaka Morena, Modimo wa rona, o ne o re laetse, ra fitlha kwa Kateše-Barenea.
20Ka ba ka lo raya ka re: ‘Lo fitlhile fa dithabeng tsa Baamori tse Morena, Modimo wa rona, o tla di re nayang. 21Bonang, ke lone lefatshe le Morena, Modimo wa lona, o le lo neileng. Bololang lo le thope jaaka Morena, Modimo wa borraeno, a lo solofeditse. Se boifeng, lo se tshoge!’
22“Ke fa lo nkatamela lotlhe lo re: ‘A re romeng banna, ba re etelele pele, ba ye go re tlholela lefatshe, ba boe ba re bolelele tsela e re ka bololang ka yona le metse e re tla gorogang kwa go yona.’
23“Ga nkgatlha, ka tsaya banna ba le 12 mo go lona, monna a le mongwe mo lotsong longwe le longwe. 24Ba tloga ba tlhamalala ba tlhatlogela kwa dithabeng, ba fitlha fa nokaneng ya Ešekole, ba le tlhola. 25Ba be ba tsaya maungo mangwe a lefatshe, ba re tlela nao, ba re bolelela ba re: ‘Lefatshe le siame le Morena, Modimo wa lona, o tla le re nayang!’
26“Mme lwa gana go tlhatloga, lwa rukhutlhegela taelo ya Morena, Modimo wa lona.
27Lwa ba lwa ngongorega mo ditenteng tsa lona lwa re: ‘Morena o re ntshitse kwa lefatsheng la Egepeto, ka a re tlhoile, go re neela mo diatleng tsa Baamori gore ba re nyeletse. 28Re ka tlhatlogela kae? Ba ga rona ba re kgobile marapo ka go bua ba re: Morafe wa teng o mogolo, o moleele bogolo go rona; metse e megolo e femetswe go fitlha kwa legodimong. Le mekaloba re e bonye teng!’
29“Mme ka lo raya ka re: ‘Se tshogeng le e seng go ba boifa! 30Morena, Modimo wa lona, yo o lo etelelang pele, ke ene yo o tla lo tlhabanelang fela jaaka a lo diretse kwa Egepeto mo matlhong a lona,
Još. 10:14
31le mo sekakeng kwa lo bonyeng teng jaaka Morena, Modimo wa lona, a lo belege jaaka monna a tle a belege morwawe mo tseleng yotlhe e lo tsamaileng ka yona, ga tsamaya lwa ba lwa fitlha mo felong fano.’
Ekes. 19:4
32Mme le fa go ntse jalo lo fela lo sa ikanye Morena, Modimo wa lona, 33yo o neng a lo etelela pele mo tseleng go lo batlela felo fa lo ka thibelelang teng, bosigo e le ka molelo go lo bonegela mo tseleng e lo tla tsamayang ka yona, motshegare e le ka leru.
34“Mme ya re Morena a utlwa mafoko a lo a buileng, a galefa, a ikana a re: 35‘Ga go na ope mo banneng bao ba losika lo lo bosula loo yo o tla bonang lefatshe le le molemo le ke ikanneng go le naya borraeno, 36fa e se Kalebe morwa Jefune, ene o tla le bona. Lefatshe le o neng a le gata ke tla le mo naya le bana ba gagwe, ka a setse Morena morago ka botlalo.’ 37Le nna Morena o ne a nkgalefela ka ntlha ya lona a re: ‘Le wena ga o kitla o fitlha teng.
38Mme Jošua morwa Nune yo o go direlang ene o tla fitlha teng; mo tiise, gonne o tla le ruisa Baiseraele.
39“ ‘Mme bana ba bannye ba lona ba lo rileng, ba tla nna thopo, le bana ba lona ba kajeno ba sa itseng molemo le bosula, bone ba tla fitlha teng, ke tla le ba naya, ba tla le rua. 40Mme lona, boang lo kuologe lo ye kwa sekakeng ka tsela ya Lewatle la Motlhaka.’
41“Ke fa lo mphetola lo re: ‘Re leofetse Morena. Jaanong re tla tlhatloga, re tlhabana fela jaaka Morena, Modimo wa rona, a re laetse.’ Lwa ba lwa tlhomela mongwe le mongwe dibolai tsa ntwa tsa gagwe, lwa re go botlhofo go tlhatlogela kwa dithabeng.
42“Mme Morena a nthaya a re: ‘Ba ree o re: Se tlhatlogeng le e seng go tlhabana, gonne ga ke na le lona gore lo se ka lwa fenngwa ke baba ba lona.’ 43Ya re ke lo bolelela lwa se ka lwa utlwa, mme lwa rukhutlhegela taelo ya Morena, lwa ikgogomosa, lwa tlhatlogela teng. 44Ke fa Baamori ba ba agileng mo dithabeng tseo ba bolola go lo kgatlhantsha, ba lo khutšhela jaaka go tle go dire dinotshe tsa semana, ba lo phatlalatsa go tloga kwa Seire go ya go fitlha kwa Horema. 45Ya re lo boa, lo lela fa pele ga Morena, Morena a se ka a reetsa mantswe a lona le e seng go lo sekegela tsebe. 46Lwa nna kwa Kateše malatsi a mantsi, e bong ona malatsi a lo neng lo nna teng ka ona.


text:
Timi le mmaagwe ba ne ba nna mo motseng o o bidiwang Mozala. Go ne go na le sengwe se se sa tlwaelegang ka Timi – moriri wa gagwe! O ne o gola ka bonako. O ne o gola ka bonako thata mme mmaagwe a tshwanelwa ke go mo isa kwa go mmeodi Matlhatso mangwe le mangwe. Fa go ne go le sengwe se Timi a neng a se ila, e ne e le go beola moriri! Nako ya go beola moriri e ne e le ya matshwenyego ka gonne Timi o ne a lela. “Ga ke batle go beola moriri wa me!” o ne a rialo ka gale.
Mmaagwe o ne a mo tuntuletsa pele ba ya kwa go mmeodi, fela fa ba goroga, Timi o ne a tsholola dikeledi. Ka jalo Mmaagwe o ne a tshwanetse go dira tsotlhe go leka go dira gore Timi a nne bokgwabo fa a beolwa moriri. Ka dinako dingwe o ne a mo naya dibisikiti. Timi o ne a rata dibisikiti, fela o ne a di kometsa ka bonako mme a simolola go lela gape. Ka dinako dingwe Mmaagwe o ne a bina. A binela kwa molemeng. A binela kwa mojeng. A tshikinya mmele wa gagwe, fela Timi a tswelela ka go lela le go lela. Fa jaanong Jango, mmeodi, a ipaakanyetsa go beola moriri wa Timi, Timi o ne a ipaakanyetsa go lela le go feta! Sa ntlha o tla sunetsa, a bo a sisa pelo, mme a bo simolola go lelela kwa godimo, “Hiyaa, hiyaa, hiyaa!” “Ke beola moriri fela, Timi. Ga go botlhoko,” Jango o ne a bua jalo, a leka go ritibatsa maikutlo a Timi, fela se se ne se dira gore Timi a lele le go feta. Ka dinako dingwe Jango o ne a opela go gomotsa Timi, fela Timi a tswelela go lela.
Ka letsatsi lengwe, Timi o ne a lelela kwa godimo mo bafeti ka tsela ba neng ba tlhola gore go diragala eng mo lebentleleng la mmeodi se se dirang gore mosimane a lelele kwa godimo jalo! “Mogalammakapaa! Ke mosimanyana fela yo o beolwang moriri,” ba bua jalo. Timi o ne a se na sepe le gore batho ba mo tlhomile matlho. O ne a lela a bo a lela go fitlha Jango a fetsa go beola moriri wa gagwe. Ka letsatsi lengwe, o ne a bokolela kwa godimo gore Nkoko Binite a tle a ikokotlela ka thobane ya gagwe. O ne a agile gaufi le lebentlele la go beola, fela o ne a tsositswe mo borokong jwa maitseboa ke selelo se se tlhabang pelo sa ga Timi. “Batho ba Modimo!” ga bua Nkoko Binite. “Ke ne ke akanya gore ke sengwe se se boitshegang se se diragalang fa!” A bo a boela morago kwa gae a ntse a tlhotsa go tsaya tlhapi e e monate e e gadikilweng go tla go e naya Timi. “Ke akanya gore se se tla dira gore a didimale,” a akanya jalo. Fela e rile a naya Timi tlhapi, a e latlhela mo ganong, a e tlhafuna mme a e kometsa … mme a tswelela ka go lela!
Morago ga gore Timi a bothologe le mmaagwe tsatsi leo, Jango a nna fa fatshe ka kopi ya teye mme a akanya a bo a akanya. Tota go sengwe se se ka dirwang go khutlisa selelo sa Timi fa a beolwa moriri! Mme se sa naya Jango leano le lentle! “Ke gone! Ke bone tharabololo,” a goa ka boitumelo. Fa Timi a tla gape go beola, morago ga gore Jango a ntshe sekero, a simolola go anela Timi leinane. “E rile ka letsatsi lengwe ga bo go le mosimane yo o neng a sa rate go beolwa, ka jalo a tlogela moriri wa gagwe o gola o be o gola,” ga bua Jango. “Moriri o ne wa gola go fitlhela e nna letšhiri le le komota. Go ise go ye kae letšhiri la simolola go bofagana.” “Ga bo go diragala eng?” ga botsa Timi a kgaoditse go lela. “Dintshi le ditshenekegi dingwe tsa ikagela dintlhaga mo moriring wa gagwe,” Jango a tswelela.“Jaanong, go ne ga diragala eng ka ene?” Ga botsa Timi a tshwenyegile.
“Mosimane o ne a simolola go goga moriri wa gagwe le go ingwaya tlhogo ka gonne ditshenekegi di ne di saila mo tlhogong ya gagwe di dira gore e tlhotlhonye. A goga moriri a ingwaya, a goga moriri a ingwaya letsatsi lotlhe. Moragonyana tlhogo ya gagwe le diatla tsa simolola go nna botlhoko ka ntata ya go goga le go ngwaya,” ga bua Jango. “Ijo, se se a boitshega! Go bo go diragala eng gape?” ga botsa Timi a utlwela mosimane botlhoko. “Tlhogo ya gagwe le mabogo a gagwe a ruruga,” Jango a tswelela. “Ka letsatsi lengwe mmaagwe a mo tlisa mo lebenkeleng la me. E rile fela ba se na go goroga fa, a nna fa setulong gore tlhogo ya gagwe e beolwe. O ne a nna ka tshisibalo gore ke mo neye peolo e e gaisang tsotlhe.”
“Ruri?” ga botsa Timi. “Ee ruri!” ga bua Jango. “E rile fa ke fetsa go beola moriri wa mosimane – jaaka ke fetsa go beola wa gago jaanong – mosimane a bo a ntlamparela.” Timi a bo a leba tlhogo ya gagwe. Go beolwa tlhogo go fedile! O ne a itumelela leinane thata mo o neng e bile a sa lemoge gore Jango o beola moriri wa gagwe. A tlola mo setulong a atlarela Jango. Jaanong o itse gore go ne ga diragala eng? Timi ga a ka a tlhola a lela gape kwa lebenkeleng la mmeodi ka gonne Jango o ne a mo anela leinane ka dinako tsotlhe fa a tlile go beola! Mme mmaagwe Timi o ne a itumetse ka gonne mainane a Jango a ne a khutlisitse matshwenyego a beke nngwe le nngwe a go beolwa.


text:
Botshelo Kwa Bethele
BOTSHELO KWA BETHELE
Batho ba Bantsi ba Etela Lekala la Central America
Batho ba le bantsi ba itimile dilo dingwe gore ba etele ofisi ya lekala. Ba bangwe ba tsamaile sekgala se seleele tota. A matsapa a bone e ne e le a bophiri?
BOTSHELO KWA BETHELE
Batho ba Bantsi ba Etela Lekala la Central America
Batho ba le bantsi ba itimile dilo dingwe gore ba etele ofisi ya lekala. Ba bangwe ba tsamaile sekgala se seleele tota. A matsapa a bone e ne e le a bophiri?
Batho ba Lalediwa go Tla go Bona “Leje le Legolo”
Lekala le le kwa Bogareng Jwa Yuropa le laletsa baagelani, bagwebi le badiredipuso go tla go bona dikago tsa lone. Batho ba ne ba reng?
Re go Laletsa go Etela Dikago Tsa Bethele ya Kwa United States
O ka etela Ntlokgolo ya lefatshe lotlhe ya Basupi le ofisi ya lekala ya U.S.
Loeto Lo lo Sa Tshwaneng le Lepe
Marcellus o ile a fenya dikgwetlho dingwe gore a kgone go etela ofisi ya lekala ya United States le Ntlokgolo ya Lefatshe Lotlhe ya Basupi ga Jehofa. A o ile a solegelwa molemo?
Dingwaga di le 50 Kwa Wallkill
Mo bidiong eno, George Couch o tlhalosa hisitori ya fa Basupi ba ga Jehofa ba ne ba reka tshimo ya bobedi e e itsiweng e le Watchtower Farms gaufi le toropo ya New York City.
Ba Tshwanetse go Tswa mo Moagong mo Malatsing a le 60
Basupi ba ga Jehofa ba ne ba tshwanetse go tswa mo dikagong tse tlhano tse di lekanang le mabala a le 11 a kgwele ya dinao. Setlhopha sa baithaopi se ne sa kgona jang go dira tiro eno mo nakong e e neng e lebeletswe?
Ba Tswa mo 117 Adams Street
Maloko a Bethele a bua ka dilo tse di botlhokwa tse di diragetseng mo tirong ya go gatisa tse di neng di direlwa mo kagong eno ya Brooklyn.
Watchtower Farms—Dingwaga di le Masome a Matlhano Tsa Thobo
Ithute kafa polasi eno e fetogileng ka teng mo dingwageng tse di fetileng go nna lefelo la go tsweledisa tiro ya Basupi ba ga Jehofa ya go ruta Baebele mo lefatsheng lotlhe.
Polasi e e Fepang Dimilionemilione
Utlwa kafa bogatisetso jwa rona kwa Watchtower Farms kwa bokonebophirima jwa New York bo thusang ka gone go tlamela dimilione tsa batho ka dijo tsa semoya tse ba di tlhokang.
Baithuti ba Etela Ofisi ya Lekala ya Basupi ba ga Jehofa Kwa Mexico
Baithuti ba ba iseng ba aloge ba kwa National School of Library and Archival Sciences ba ne ba etela diofisi tsa rona kwa Mexico. Moithuti mongwe a re loeto loo lo ba thusitse gore ba se tlhole ba tlhaola batho.
Ba Tswa mo Bossert Hotel Kwa Brooklyn, New York
Basupi ba ga Jehofa ba rekisitse moago wa matlhatlhaganyane a le 14 wa modiro wa bogologolo wa Se-Italy. Utlwa ka hisitori ya dingwaga di le lekgolo ya moago ono o montle.
Watchtower—Letshwao le le Tlhomologileng la Kwa Brooklyn
Mo dingwageng di feta 40 baagi ba New York City ba ntse ba bona letshwao la nako le themperetšha le le kwa godimo ga ntlokgolo ya lefatshe lotlhe ya Basupi.
Diofisi Tsa Makala Tsa Basupi ba ga Jehofa di a Kopanngwa
Utlwa mabaka a mabedi a konokono a go bo diofisi tsa makala di feta 20 di kopantswe.
Lefelo la Botlhatswetso la Bethele: Sengwe le Sengwe go Simolola ka Matsela a Kwa Khitšhineng go Fitlha ka Dithae Tsa Siliki
Ngwaga le ngwaga makau le makgarebe a dirisa maatla le nako ya one ba tlhatswa ditone di ka nna 1 800 tsa dilwana kwa ofising ya lekala ya Basupi ba ga Jehofa kwa United States.
Letshwao Le le Sa Bolong go Nna Teng
Ithute mo go oketsegileng ka letshwao la Watchtower le le kwa Brooklyn, New York.


text:
Mo karolong e le nngwe ya Basotho ba Moshoeshoe e ne e lomagane ka setso le ka sepolotiki. Le fa e le gore dikarolo tsa setso, tse di ikaegileng ka losika-di ne di bonala sentle mo pakeng ya go aga setšhaba le go tswelela go ya gompieno. Dikarolo tsa tsamaiso, (ditlhogwana, ditlhongwa tse di kwa tlase, diwoto le metse), tse di dirisitsweng le go nonofatswa ke tsamaiso ya maBorithane ya Basutoland, e gape e tswelelang, le fa e le fela kwa Lesotho.
Basotho botlhe ba wela ka fa tlase ga losika lo le nosi, maemo a loago ao maloko a setlhopha a a nang le leina la losika le lengwe le le amanang le ltshwao la phologolo e ba anang yone kgotsa badimo. Kamano ke ya ga rre, motho mongwe le mongwe o a nang le leina la losika lwa ga rraagwe, rraagwemogolo wa ga rre, jj. Bomme ba ba sa nyalang ba neela maina a losika la bona go ngwana wa gagwe kwa ntle le fa rragwe a amogela go nna rre.
Go ya ka noolwane ya Basotho, batho sa ntlha ba ne ba fetoga go tswa kwa lefelong la ditsobotla la tlhamane le le bidiwang Ntsuanatsatsi. Ba tlogetse lefelo la ditsobotla ka ditlhopha tseo di bileng masika (liboko), sengwe le sengwe se se abetsweng phologolo jaaka modimo - mosireletsi. Letshwao la ga losika lwa ga Moshoeshoe, sekao, e ne e le kwena (koena). Matshwao a ne a le boitshepo, a filwe boleng jwa molimo (modimo kgotsa setshedi se se sa bonaleng) mme se ne se tshwanetse go tlotlwa le go boifiwa.
Ditokololo tsotlhe di ne di tshwanetse go ikobela meila le diriso tse dingwe tse di malebana le phologolo kgotsa sengwe se se tlotlwang. Mo motseselegaeng (Motse) e ne e le karolo ya motheo ya tsamaiso ya go laola.
Palo ya banni ba motse e ne e farologana go tswa go ba le mmalwa go ya go makgolokgolo. Bontsi ba banni ba bagolo ba banna ba ne ba tsalana go bapa le mola wa banna, fela banna ba masika a a farologaneng gantsi ba ne ba nna mo motseselegaeng o le nngwe.
Ka metlha ya pele, manno a ne a agiwa ka dikago tsa seretse mme a thatafatswa ka bojang, a kgapiwa mo godimo ga letlhomeso la ditlhatsana. Ka ngwagakgolo o o fetileng, ka tlhotlheletso ya baromiwa, matlo a bojang a matlapa a khupeditsweng a nnile a a itsegeng thata. Di ne di le sediko kgotsa khutlonne, le phaposi e le nngwe kgotsa di le mmalwa. Fa matlapa a neng a se teng, matlo a ne a dirwa ka diboloko tsa seretse, mme a kgabisiwe ka matlapana a a kgomareditsweng mo dipoteng, kgotsa a dirilwe dipaterone ka mela mo seretseng.
Gompieno Basotho ba le bantsi ba go aga matlo a a khutlonne le marulelo a disenke a a sephara. Matlo a a agilweng ka disenke gotlhelele a fitlhelwa mo ditoropong tse di oketsegang tsa Lesotho le Foreisetata. Metseselegae ya Basotho e mentsi ya bogologolo ke e kgatlhang, e tswaka sentle le tikologo.
Mo mekgokoleseng e e tlhatlogileng mme e a tlhatloga, ba tlogetse melapo e e siametseng temothuo le dinaga tse di kwa tlase tsa temothuo. Maiteko a go tlhakanya manno ka bokoloniale a ka bo1950 le bo60 a pateleditse batho ba ba leng kwa Lesotho go ya mo metseselegaeng e kgolwane.
Jaaka mo nakong e e fetileng, metseselegae gompieno e na le manno. Kwa tlwaelo le lengwe le le lengwe le na le monna le mosadi wa gagwe le bana, fela a mantsi a etetswe pele ke basadi ba ba sa nyalang, ka masika a mararo kgotsa a mane a bana. Pharologano e e bophara mo malapeng a gompieno e ka nna go ya ka hisetori ya banna jaaka badiri ba bafaladi mo meepong ya Aforika Borwa.
Mo nakong e e fetileng, matlo a ne a akaretsa bana ba basimane ba ba nyetseng, basadi ba bona le bana ba bannye. Banna ba bangwe ba ba neng ba na le basadi ba bantsi ba ne ba na le bonno ba mosadi mongwe le mongwe wa gagwe le bana ba gagwe, fa ba bangwe ba ne ba na manno aa atolositsweng kwa thoko mo teng ga bonno bo le nosi.
Manno a mannye a ne a na le ntlo e le nngwe fela, mme a mangwe a ne a na le ntlo, dintlo tswa kwa ntle, diphaphosi tsa go bolokela le megope ya go apaya. Tse di ka nna di golagantswe ke legora la matlhaka kgotsa dipota tsa seretse.
Ditsala le balosika go le gantsi ba ne ba nna gaufi le mongwe le mongwe, kgotsa manno a bona a tswelele go ya pele, bogolosegolo mo dinagatlaseng tsa kwa Lesotho, ka dirapa tse di tswaletsweng e le tsona tse di di kgaogantshang.
Thulaganyo ya mmotse wa dinagamagae e ne e ikaegile ka melawana e le mmalwa ya motheo, e e ka nnang ya fetolwa go tsamaelana le ditlhokego tsa bowena tsa popego ya mmugodimo. Mo nakong e e fetileng, lefelo la bonno la poraefete la kgoi le ne le le mo bogareng ba bonno bo boolo, le mosadi wa gagwe o mogolo mo go yona, mme tsa baadi ba ba potlana ka go dirisa thulaganyo ya bogolo mo thoko di bo dikologile. Kgotlatshekelo (lekhotla) e ne e le mo pele ga legae la gagwe mme fa thoko ga yona ne e le lesaka la dikgomo le ditala.
Translated by Lawrence Ndou


text:
61E rile mo malatsing ao, fa barutwa ba ntsifala, ga tsoga ngongorego ya ba ba buang Segerika, ba ngongoregela ba ba buang Sehebere, ka batlholagadi ba bone ba sa tlhokomelwe mo tlamelong ya malatsi.
2Foo ba ba 12 ba bitsa barutwa botlhe ba re: “Ga go a tshwanela gore re ka tlogela Lefoko la Modimo, ra ya go aba dijo. 3Ka moo, bakaulengwe, itlhopheleng banna ba supa mo go lona, ba ba supelwang gore ba siame, ba ba tletseng Mowa le botlhale, ba re ka ba laodisang tiro e e batlegang eo.
4Mme rona re tla tshwarelela mo thapelong le mo tirelong ya Lefoko.”
5Lefoko le la kgatlha botlhe pitsong, mme ba tlhopha Setefane, monna yo o tletseng tumelo le Mowa o o Boitshepo, le Filipo le Porogoro le Nikanore le Timone le Paremena le Nikolao, motlhabologi wa kwa Antiogia;
6ba ba emisa fa pele ga baapostolo. Ya re ba sena go rapela, ba ba baya diatla.
13:3
14:23
7Lefoko la Modimo la tota, palo ya barutwa ya ntsifala thata mo Jerusalema, lesomo le legolo la baperesiti la ineela mo tumelong.
8Mme Setefane, e le yo o tletseng tumelo le thata, a dira dikgakgamatso le ditshupo tse dikgolo mo bathong. 9Jaanong ga tsoga bangwe ba e leng ba senagoge se se bidiwang sa Balibertine le Bakirene le Baaleksanteria, le ba ba tswang kwa Kilekia le Asia, ba ganetsanya le Setefane. 10Mme ba ne ba sa nonofa go emelana le botlhale le Mowa o a buang ka ona.
11Ke fa ba tlhotlheletsa banna ba ba reng: “Re mo utlwile a bua mafoko a kgalo ka ga Moše le Modimo.”
12Ba be ba hudua batho le bagolo ba morafe le Baitsedikwalo, ba mo wela, ba mo tshwara ka thata, ba mo isa lekgotleng le legolo. 13Ba emisa basupi ba maaka ba ba reng: “Motho yo ga a khutle go bua mafoko a go nyefola Felo-fa-go-Boitshepo ga mono le molao;
14gonne re mo utlwile a re: Jesu yoo wa Nasaretha o tla senya Felo fa, a ba a fetola mekgwa e Moše o e re neileng.” 15Ya re botlhe ba ba dutseng mo lekgotleng le legolo ba mo tsepile matlho, ba bona sefatlhego sa gagwe se tshwana le sa moengele.


text:
Batsonga ba itsewe thata ka ngwaoboswa ya bona e e humileng e e theilweng mo go tshamekeng mefuta e e farologaneng ya didiriswa tsa mmino. Tseno di ka kgaoganngwa ka ditlhopha tse tharo: tsa megala, phefo le tse di itewang.
Didiriswa tse di botlhokwa tsa megala di akaretsa bora ba go na le moseto bo bo roromang (xizambi), e e tshamekang ke rammino yo o tshotseng mogala (gantsi lekwati kgotsa o logilwe) mo menong a gagwe, go ntsha molodi; kotana ka dintsha molodi tse di e dikologileng e a forotlhiwa go ya kwa godimo le kwa tlase mo mesetong ya bora, ka nako ya mmino.
Xitendze ke bora ka lekukane le le bofeletsweng mo go yona jaaka sentshamolodi mgangala, e sa ntse e tshamekiwa le gompieno, ke bora ba letlhaka bo bo lolea bo bo tswalwang ka menwana, fa xipendana e leng bora ba mogala-lethale ka go dirisa setshwaro se se tswalelwang ka tshipi e nnye e e sephara.
Didiriswa tsa phefo ke: ke fulute ya sefapano (xitiringo) ka mesimana e meraro, dipeipe tsa modisa (nanga), le trompeta ya lenaka la tshepe (mhalamhala).
Didiriswa tse di itewang di na le meropana le meropa. Moropana o o sephara o o sediko (tsomane) o tshamekiwa ke dingaka go fodisa batho ba ba na le mewa e e bosula. Meropa e akaretsa ndzumba le xigubu, se se tshamekiwang ke basimane le basetsana ka nako ya go ropa ka go latelana ngoma, e e dirisiwang mo mebinong ya go keteka.
Didiriswa tse pedi (tse e bile e seng tsa setlogo go Batsonga) di wela kwa ntle ga ditlhopha tse di latelang: piano ya seatla ka megala ya mathale e le robedi, e ka nnang disentimetara di le 10 (4 diintšhe) botelele le 1 sentimetara (1/2 diintšhe) bophara, e tlhomameng mo karolong e e kwa tlase ya logong, e tshamekiwa ka go kgotla megala ya mathale; e nngwe ke mofuta wa saelofone ka khiibhoto ya legong le diletsamolodi tsa lekukane.
Mmino wa o setse o fetogile fa e sa le e ne e la ntlha o kwadilweng ka bo1920. Gompieno ke gongwe mmino o o rategang thata o o kgabagantshang mo nageng, go kopanya ditso tsa selegae le tse di tlisitsweng go tswa kwa ntle.
Translated by Lawrence Ndou